**ส่วนที่ 1**

**สภาพทั่วไปและข้อมูลพื้นฐาน**

**1. ด้านกายภาพ**

 **1.1 ที่ตั้งของหมู่บ้านหรือชุมชนหรือตำบล**

 **องค์การบริหารส่วนตำบลท่าม่วงแบ่งเขตการปกครองดังนี้**

หมู่ที่ 1 บ้านวัดศรีโลหะราษฎร์บำรุง (บางส่วน)

หมู่ที่ 4 บ้านหนามแดง

หมู่ที่ 5 บ้านคันคูน้ำ

**สำนักงานองค์การบริหารส่วนตำบลท่าม่วง**

**(ปัจจุบันเป็น อบต.ขนาดกลาง ณ วันที่ 14 พฤษภาคม พ.ศ. 2556)**

ตั้งอยู่เลขที่ 1124/6 หมู่ที่ 4 ถนนแสงชูโต ตำบลท่าม่วง อำเภอท่าม่วง จังหวัดกาญจนบุรี 71110

- โทรศัพท์ 034 - 612818

- โทรสาร 034 – 612492

**องค์การบริหารส่วนตำบลท่าม่วง มีอาณาเขตติดต่อ ดังนี้**

**ทิศเหนือ** ติดต่อกับ หมู่ที่ 6 ตำบลทุ่งทอง จังหวัดกาญจนบุรี

**ทิศตะวันออก** ติดต่อกับ หมู่ที่ 1 ตำบลวังขนาย จังหวัดกาญจนบุรี

หมู่ที่ 6 ตำบลวังขนาย จังหวัดกาญจนบุรี

**ทิศตะวันตก** ติดต่อกับหมู่ที่ 4 ตำบลท่าล้อจังหวัดกาญจนบุรี

**ทิศใต้** ติดต่อกับ เขื่อนแม่น้ำแม่กลอง จังหวัดกาญจนบุรี

**1.2 ลักษณะภูมิประเทศ**

 **สภาพพื้นที่ :** องค์การบริหารส่วนตำบลท่าม่วง ตั้งอยู่ในพื้นที่ อำเภอท่าม่วง จังหวัดกาญจนบุรี มีพื้นที่รวมประมาณ 10.47 ตารางกิโลเมตร หรือประมาณ 6,543.75 ไร่ ลักษณะทั่วไปส่วนใหญ่ เป็นที่ราบลุ่ม มีแม่น้ำแม่กลองไหลผ่านด้านทิศใต้ มีลำห้วยธรรมชาติไหลผ่าน มีสภาพชลประทานที่ดี โดยมีเขื่อนแม่น้ำแม่กลอง และคลองชลประทาน บริเวณแนวเขตพื้นที่

**1.3 ลักษณะภูมิอากาศ**

องค์การบริหารส่วนตำบลท่าม่วง ลักษณะภูมิอากาศได้รับอิทธิพลจากลมมรสุมตะวันตกเฉียงใต้ มีลักษณะอากาศแบบฝนเมืองร้อน มีความชื้นในอากาศสูง ทำให้อากาศโดยทั่วไปเย็นและชุ่มชื้น ขณะเดียวกันอากาศในฤดูร้อนก็ร้อนมาก อุณหภูมิเฉลี่ยตลอดปี ประมาณ 25 – 39 องศาเซลเซียส แบ่งออกเป็น 3 ฤดูกาล ดังนี้

- ฤดูฝน ประมาณเดือนมิถุนายนถึงเดือนตุลาคม โดยจะมีฝนตกมากในช่วงเดือนกันยายน

 ถึงเดือนตุลาคม ทั้งนี้ในช่วงเดือนดังกล่าวจะได้รับอิทธิพลจากพายุดีเปรสชั่นและพายุโซนร้อนที่พัด

 ผ่านประเทศไทย

- ฤดูหนาว ประมาณเดือนพฤศจิกายนถึงเดือนกุมภาพันธ์

- ฤดูร้อน เริ่มตั้งแต่เดือนมีนาคมถึงเดือนพฤษภาคม

**แผนที่ตำบลท่าม่วง อำเภอท่าม่วง จังหวัดกาญจนบุรี**

**1.4 ลักษณะของดิน**

ลักษณะดินโดยทั่วไปเป็นดินร่วนปนทราย ประมาณ 75 % ดินลูกรังประมาณ 15 % ลักษณะดินในพื้นที่เป็นดินเหนียวประมาณ 10 %

**1.5 ลักษณะของแหล่งน้ำ**

มีแหล่งน้ำที่ใช้สำหรับ อุปโภค – บริโภค จำนวน 5 แห่ง แหล่งน้ำทั้ง 5 แห่ง เคยเป็นแหล่งน้ำที่เกิดขึ้นตามธรรมชาติ และอบต.ได้ดำเนินการปรับปรุงก่อสร้างขึ้นใหม่เพื่อเพียงพอ กับการอุปโภคและบริโภคของประชาชน ดังนี้

 ลำห้วย 1 แห่ง สระน้ำ 3 แห่ง

 หนองน้ำ 3 แห่ง บ่อน้ำตื้น - แห่ง

 ลำคลอง - แห่ง บ่อบาดาล 5 แห่ง

 บึง - แห่ง อ่างเก็บน้ำ - แห่ง

 แม่น้ำ 1 แห่ง ฝาย - แห่ง

 อื่นๆ (ระบุ) แห่ง เหมือง - แห่ง

**1.6 ลักษณะของไม้และป่าไม้**

ในเขตองค์การบริหารส่วนตำบลท่าม่วงไม่มีป่าไม้ แต่มีต้นไม้ที่ชาวบ้านปลูกลักษณะของไม้เป็นไม้ยืนต้น ผลัดใบ

**2. ด้านการเมือง/การปกครอง**

 **2.1 เขตการปกครอง**

องค์การบริหารส่วนตำบลท่าม่วง แบ่งการปกครองเป็น 3 หมู่บ้าน ซี่งครอบคลุมเต็มหมู่บ้านจำนวน 2 หมู่บ้าน คือ หมู่ที่ 4 และ 5 สำหรับหมู่ที่ 1 มีพื้นที่ส่วนหนึ่งอยู่ในเขตเทศบาล ตำบลท่าม่วง อำเภอท่าม่วง จังหวัดกาญจนบุรี ดังนี้

 ผู้ใหญ่บ้าน หมู่ที่ 1 บ้านวัดศรีโลหะราษฎร์บำรุง นายชัยพร ลิ้มเจริญ

 ผู้ใหญ่บ้าน หมู่ที่ 4 บ้านหนามแดง นายวุฒิชัย เล้าสวย

ผู้ใหญ่บ้าน หมู่ที่ 5 บ้านคันคูน้ำ นายสมเกียรติ พงษ์กาญพานิช

องค์การบริหารส่วนตำบลท่าม่วง เป็นองค์กรปกครองส่วนท้องถิ่น ตั้งอยู่ในเขตการปกครอง

อำเภอท่าม่วง จังหวัดกาญจนบุรี ทางทิศใต้ของจังหวัดกาญจนบุรี ห่างจากกรุงเทพมหานคร ตามทางหลวงแผ่นดินหมายเลข 323 (ถนนแสงชูโต) และทางหลวงแผ่นดินหมายเลข 4 (ถนนเพชรเกษม) ประมาณ 97 กิโลเมตร เป็นองค์การบริหารส่วนตำบลขนาดกลาง มีพื้นที่รวมประมาณ 10.47 ตารางกิโลเมตร โดยได้รับการจัดตั้งเป็นองค์การบริหารส่วนตำบลท่าม่วง ตามประกาศกระทรวงมหาดไทย เมื่อวันที่ 16 ธันวาคม 2539

**2.2 การเลือกตั้ง**

องค์การบริหารบริหารส่วนตำบลท่าม่วง ได้แบ่งเขตการเลือกตั้งนายกองค์การบริหาร ส่วนตำบลท่าม่วง ทั้งเขต และเขตเลือกตั้งสมาชิกสภาออกเป็น 3 เขต ดังนี้

 **เขตเลือกตั้งที่ 1** ประกอบด้วย บ้านวัดศรีโลหะราษฎร์บำรุง

 **เขตเลือกตั้งที่ 2** ประกอบด้วย บ้านหนามแดง

**เขตเลือกตั้งที่ 3** ประกอบด้วย คันคูน้ำ

ประชาชนในเขตองค์การบริหารส่วนตำบลท่าม่วง มีส่วนร่วมในกิจกรรมต่างๆ ของหน่วยงาน

เช่น การประชุมประชาคมในการจัดแผนพัฒนาท้องถิ่น , ประชุมประชาคมแก้ไขปัญหาความยากจน ฯลฯ

 **จำนวนผู้มีสิทธิ์เลือกตั้ง ครั้งล่าสุด (ข้อมูลเมื่อวันที่ 13 ตุลาคม พ.ศ. 2556)**

- จำนวนผู้มีสิทธิเลือกตั้ง นายก อบต. 2,144 คน

- จำนวนผู้มีสิทธิเลือกตั้ง สมาชิกสภา อบต. 2,144 คน

**จำนวนผู้มาใช้สิทธิ์เลือกตั้ง ครั้งล่าสุด (ข้อมูลเมื่อวันที่ 13 ตุลาคม พ.ศ. 2556)**

- จำนวนผู้มาใช้สิทธิเลือกตั้ง นายก อบต. 1,604 คน

 จากผู้มีสิทธิเลือกตั้งทั้งสิ้น 2,142 คน คิดเป็นร้อยละ 74.88

- จำนวนผู้มาใช้สิทธิเลือกตั้ง สมาชิกสภา อบต. 1,604 คน

 จากผู้มีสิทธิเลือกตั้งทั้งสิ้น 2,142 คน คิดเป็นร้อยละ 74.88

**3. ประชากร**

 **3.1 ข้อมูลเกี่ยวกับจำนวนประชากร**

|  |  |  |  |
| --- | --- | --- | --- |
| **พ.ศ.** | **ประชากรทั้งหมด (คน)** | **ครัวเรือน** | **หมายเหตุ** |
| **ชาย** | **หญิง** | **รวม** |
| 2559 | 1,697 | 1,901 | 3,598 | 1,468 |  |
| 2560 | 1,704 | 1,927 | 3,631 | 1,504 |  |
| 2561 | 1,707 | 1,920 | 3,627 | 1,517 |  |
| 2562 | 1,310 | 1,532 | 2,842 | 1,551 |  |
| 2563 | 1,304 | 1,533 | 2,837 | 1,545 |  |

**ตารางแสดงจำนวนและสัดส่วนของประชากรในเขตองค์การบริหารส่วนตำบลท่าม่วง**

**จำแนกตามหมู่บ้าน ประจำปี 2563**

|  |  |  |  |
| --- | --- | --- | --- |
| **ลำดับ** | **หมู่บ้าน/ตำบล** | **จำนวนประชากร** | **จำนวน****ครัวเรือน** |
| **ชาย** | **หญิง** | **รวม** |
| 1 | หมู่ที่ 1 วัดศรีโลหะฯ ตำบลท่าม่วง | 415 | 497 | 912 | 579 |
| 2 | หมู่ที่ 4 หนามแดง ตำบลท่าม่วง  | 621 | 734 | 1,355 | 647 |
| 3 | หมู่ที่ 5 คันคูน้ำ ตำบลท่าม่วง | 268 | 302 | 570 | 319 |
| **รวม** | **1,304** | **1,533** | **2,837** | **1,545** |

**3.2 ช่วงอายุและจำนวนประชากร**

|  |  |  |
| --- | --- | --- |
| **ช่วงอายุประชากร** | **จำนวนรวม (คน)** | **แนวทางการพัฒนา** |
| เด็กแรกเกิด - 2 ขวบ | 58 | -ส่งเสริมสุขภาพอนามัยแม่และเด็ก |
| 3 ขวบ | 81 | -จัดบริการศูนย์พัฒนาเด็กเล็กให้เพียงพอ |
| 4 - 6 ปี | 91 | -จัดการศึกษาระดับอนุบาล |
| 7 - 12 ปี | 204 | -จัดการศึกษาระดับประถมศึกษา |
| 13 – 15 ปี | 85 | -จัดการศึกษาระดับมัธยมตอนต้น |
| 16 - 18 ปี | 81 | -จัดการศึกษาระดับมัธยมตอนปลาย |
| 19 - 22 ปี | 154 | -จัดการศึกษาระดับปริญญาตรี |
| 23 – 59 ปี | 2145 | -ส่งเสริมพัฒนาอาชีพ/รายได้ |
| คนชรา (60 ปีขึ้นไป) | 984 | -การพัฒนาฟื้นฟูคุณภาพชีวิต-การสงเคราะห์เบี้ยยังชีพ |

**4. สภาพทางสังคม**

 **4.1 การศึกษา**

องค์การบริหารส่วนตำบลท่าม่วง มีการให้บริการทางการศึกษา คือ ศูนย์พัฒนาเด็กเล็กองค์การบริหารส่วนตำบลท่าม่วงและมีสถานบันการศึกษา จำนวน 2 แห่ง สังกัดสำนักงานเขตพื้นที่ คือโรงเรียนอนุบาลท่าม่วงและโรงเรียนท่าม่วงราษฎร์บำรุง

**ตารางแสดงจำนวนนักเรียน และครู ศูนย์พัฒนาเด็กเล็ก องค์การบริหารส่วนตำบลท่าม่วง**

|  |  |  |  |
| --- | --- | --- | --- |
| **ลำดับชั้นเรียน** | **จำนวนเด็ก (คน)** | **จำนวน (ครู)** | **จำนวน****ห้องเรียน** |
| **ชาย** | **หญิง** | **รวม** | **ชาย** | **หญิง** | **รวม** |
| ศูนย์พัฒนาเด็กเล็กฯ | 5 | 8 | 13 | - | 2 | 2 | 2 |
| **รวม** | **5** | **8** | **13** | **-** | **2** | **2** | **2** |

**ตารางแสดงจำนวนนักเรียน และครู โรงเรียนท่าม่วงราษฎร์บำรุง จังหวัดกาญจนบุรี**

|  |  |  |  |
| --- | --- | --- | --- |
| **ลำดับชั้นเรียน** | **จำนวนเด็ก (คน)** | **จำนวน (ครู)** | **จำนวน****ห้องเรียน** |
| **ชาย** | **หญิง** | **รวม** | **ชาย** | **หญิง** | **รวม** |
| มัธยมศึกษาปีที่ 1 | 292 | 183 | 475 | - | - | - | 10 |
| มัธยมศึกษาปีที่ 2 | 165 | 158 | 323 | - | - | - | 10 |
| มัธยมศึกษาปีที่ 3 | 134 | 161 | 295 | - | - | - | 10 |
| มัธยมศึกษาปีที่ 4 | 82 | 117 | 199 | - | - | - | 6 |
| มัธยมศึกษาปีที่ 5 | 52 | 113 | 165 | - | - | - | 6 |
| มัธยมศึกษาปีที่ 6 | 48 | 119 | 167 | - | - | - | 6 |
| **รวม** | **773** | **851** | **1,624** | **24** | **51** | **75** | **48** |

**ตารางแสดงจำนวนนักเรียน และครู โรงเรียนอนุบาลท่าม่วง จังหวัดกาญจนบุรี**

|  |  |  |  |
| --- | --- | --- | --- |
| **ลำดับชั้นเรียน** | **จำนวนเด็ก (คน)** | **จำนวน (ครู)** | **จำนวน****ห้องเรียน** |
| **ชาย** | **หญิง** | **รวม** | **ชาย** | **หญิง** | **รวม** |
| อนุบาล 1 | 9 | 8 | 17 | - | 1 | 1 | 1 |
| อนุบาล 2 | 12 | 9 | 21 | - | 1 | 1 | 1 |
| ประถมศึกษาปีที่ 1 | 9 | 11 | 20 | - | 1 | 1 | 1 |
| ประถมศึกษาปีที่ 2 | 8 | 7 | 15 | - | 1 | 1 | 1 |
| ประถมศึกษาปีที่ 3 | 12 | 4 | 16 | - | 1 | 1 | 1 |
| ประถมศึกษาปีที่ 4 | 8 | 13 | 21 | - | 1 | 1 | 1 |
| ประถมศึกษาปีที่ 5 | 10 | 15 | 25 | 1 | 1 | 2 | 1 |
| ประถมศึกษาปีที่ 6 | 12 | 11 | 23 | 1 | - | 1 | 1 |
| **รวม** | **80** | **78** | **158** | **2** | **7** | **9** | **8** |

**4.2 สาธารณสุข**

 ในเขตองค์การบริหารส่วนตำบลท่าม่วง ไม่มีโรงพยาบาลอยู่ในเขตพื้นที่ แต่ตั้งอยู่ในเขตพื้นที่ เทศบาลตำบลท่าม่วง ซึ่งครอบคลุมการให้บริการเขตองค์การบริหารส่วนตำบลท่าม่วง

**ตารางแสดงจำนวนบุคลากรของโรงพยาบาลสมเด็จพระสังฆราชองค์ที่ 19**

**อำเภอท่าม่วง จังหวัดกาญจนบุรี**

|  |  |
| --- | --- |
| **ตำแหน่ง** | **จำนวนบุคลากร** |
| **ชาย** | **หญิง** | **รวม** |
| ผู้อำนวยการโรงพยาบาล | 1 | - | 1 |
| แพทย์ | 7 | 10 | 17 |
| พยาบาลการแพทย์/พยาบาลวิชาชีพ+พยาบาลเทคนิค | 4 | 132 | 136 |
| เจ้าหน้าที่บริหารงานทั่วไป | 2 | 4 | 6 |
| เจ้าหน้าที่การเงินและบัญชี/เจ้าพนักงานการเงินและบัญชี | - | 9 | 9 |
| เจ้าหน้าที่รังสี/เจ้าพนักงานรังสีการแพทย์ | 2 | 2 | 4 |
| เจ้าหน้าที่วิทยาศาสตร์/เจ้าพนักงานวิทยาศาสตร์การแพทย์ | 5 | 7 | 12 |
| เจ้าหน้าที่อื่นฯ | 58 | 134 | 192 |

**4.3 อาชญากรรม**

 องค์การบริหารส่วนตำบลท่าม่วงไม่มีเหตุอาชญากรรมเกิดขึ้น แต่มีเหตุการณ์ลักขโมยทรัพย์สินประชาชน และทำลายทรัพย์สินของราชการ ซึ่งทางอบต. ก็ได้ดำเนินการป้องกันการเกิดเหตุดังกล่าว จากการสำรวจข้อมูลพื้นฐานพบว่า ส่วนมากครัวเรือนมีการป้องกันอุบัติภัยอย่างถูกวิธี มีความปลอดภัย ในชีวิตและทรัพย์สิน ปัญหาคือจากข้อมูลที่สำรวจพบว่ามีครัวเรือน ที่ไม่มีการป้องกันอุบัติเหตุ อาชญากรรม วิธีการแก้ปัญหาที่สามารถดำเนินการได้ตามอำนาจหน้าที่และงบประมาณที่มีอยู่อย่างจำกัด คือการติดตั้งกล้องวงจรปิดในจุดที่เป็นที่สาธารณะ ติดตั้งสัญญาณไฟกระพริบทางร่วมทางแยก รวมทั้งได้ตั้งจุดตรวจ จุดสกัด จุดบริการ ในช่วงเทศกาลที่มีวันหยุดหลายวันเพื่ออำนวยความสะดวกให้กับประชาชน แต่ปัญหาที่พบเป็นประจำคือการทะเลาะวิวาทของกลุ่มวัยรุ่นโดยเฉพาะในสถานที่จัดงานดนตรี งานมหรสพ เป็นปัญหาที่ชุมชนได้รับผลกระทบ การแก้ไขปัญหา คือการแจ้งเตือนให้ผู้ปกครองดูแลบุตรหลานของตน ประชาสัมพันธ์ให้ทราบถึงผลกระทบ ผลเสียหาย และโทษที่ได้รับจากการเกิดเหตุทะเลาะวิวาท การขอความร่วมมือไปยังผู้นำ การขอกำลังจาก ตำรวจ ผู้นำ อปพร. เพื่อระงับเหตุไม่ให้เกิดความรุนแรง แต่จะไม่ให้เกิดขึ้นเลยยังเป็นปัญหาที่ปัจจุบันไม่สามารถที่จะแก้ไขได้ ทั้งที่มีการร่วมมือกันหลายฝ่าย ที่จะต้องหาวิธีที่จะแก้ไขปัญหาให้กับประชาชนต่อไปตามอำนาจหน้าที่ที่สามารถดำเนินการได้

**4.4 ยาเสพติด**

 ปัญหายาเสพติดในชุมชน จากการที่ทางสถานีตำรวจภูธรอำเภอท่าม่วงได้แจ้งให้กับ อบต. ทราบนั้นพบว่าในเขตอบต. มีผู้ที่ติดยาเสพติดแต่เมื่อเทียบกับพื้นที่อื่นถือว่าน้อยและยังไม่พบผู้ค้า เหตุผลก็เนื่องมาจากว่าได้รับความร่วมมือกับทางผู้นำ ประชาชน หน่วยงานของ อบต. ที่ช่วยสอดส่องดูแลอยู่เป็นประจำ การแก้ไขปัญหาสามารถทำได้เฉพาะตามอำนาจหน้าที่เท่านั้น เช่น การรณรงค์ การประชาสัมพันธ์ การแจ้งเบาะแส การฝึกอบรมให้ความรู้ ถ้านอกเหนือจากอำนาจหน้าที่ ก็เป็นเรื่องของอำเภอหรือตำรวจแล้วแต่กรณี ทั้งนี้ก็ได้ให้ความร่วมมือมาโดยตลอด

 **4.5 การสังคมสังเคราะห์**

องค์การบริหารส่วนตำบลท่าม่วงได้ดำเนินการด้านสังคมสงเคราะห์ ดังนี้

1. ดำเนินการจ่ายเบี้ยยังชีพให้กับผู้สูงอายุ ผู้พิการ และผู้ป่วยเอดส์

2. รับลงทะเบียนและประสานโครงการเงินอุดหนุนเพื่อการเลี้ยงดูเด็กแรกเกิด

3. ประสานการทำบัตรผู้พิการ

4. ตั้งโครงการช่วยเหลือผู้ยากจน ยากไร้ รายได้น้อย และผู้ด้อยโอกาสไร้ที่พี่ง

5. ตั้งโครงการปรับปรุงซ่อมแซมบ้านคนจน

**5. ระบบบริการพื้นฐาน**

 **5.1 ด้านการคมนาคมขนส่ง (ทางบก , ทางน้ำ , ทางราง , ฯลฯ)**

การคมนาคมและขนส่งขององค์การบริหารส่วนตำบลท่าม่วง สามารถติดต่อกับจังหวัดใกล้เคียง ได้อย่างสะดวกมีถนนสายหลักที่เชื่อมต่อระหว่างอำเภอและพื้นที่ต่าง ๆ โดยทางหลวงแผ่นดินหมายเลข 323 (ถนนแสงชูโต) สายแยกทางหลวงหมายเลข 4 (สามแยกกระจับ) - เจดีย์สามองค์ เป็นถนน ขนาด 2 - 4 ช่องจราจร มีจุดเริ่มต้นจากทางหลวงแผ่นดินหมายเลข 4 บริเวณทางแยกต่างระดับ สามแยกกระจับ อำเภอบ้านโป่ง จังหวัดราชบุรี ผ่านอำเภอท่ามะกา อำเภอท่าม่วง อำเภอเมืองกาญจนบุรี อำเภอไทรโยค อำเภอทองผาภูมิ และอำเภอสังขละบุรี จังหวัดกาญจนบุรี สิ้นสุดที่ด่านเจดีย์สามองค์ อำเภอสังขละบุรี จังหวัดกาญจนบุรี ก่อสร้างขึ้น เพื่อรองรับการคมนาคมทางบก นอกเหนือจากทางรถไฟสายธนบุรี – น้ำตกซึ่งเป็นทางรถไฟเก่าแก่สมัยสงครามโลกครั้งที่ 2 และทางเรือผ่านแม่น้ำแคว

ถนนในเขตองค์การบริหารส่วนตำบลท่าม่วงทั้ง 3 หมู่บ้าน สามารถแยกได้ เป็น 3 ประเภทดังนี้ 1. ลาดยาง จำนวน 8 สาย

2. คอนกรีตเสริมเหล็ก จำนวน 40 สาย

3. ลูกรัง จำนวน 7 สาย

**5.2 การไฟฟ้า**

การขยายเขตไฟฟ้า ปัจจุบันมีไฟฟ้าใช้ทุกครัวเรือน คิดเป็น 100 เปอร์เซ็นต์ ปัญหาคือไฟฟ้า ส่องสว่างทางหรือที่สาธารณะยังไม่สามารถดำเนินการครอบคลุมพื้นที่ได้ทั้งหมด เนื่องจากพื้นที่ ที่มีความต้องการให้ติดตั้งไฟฟ้าส่องสว่างนั้นยังไม่เป็นที่สาธารณะ อบต. จึงไม่สามารถดำเนินการได้ เช่นเดียวกับถนนการแก้ปัญหาคือ ประสานความร่วมมือกันในหลายๆ ฝ่าย เพื่อที่จะทำความเข้าใจ กับประชาชนในพื้นที่และวิธีการที่จะดำเนินการแก้ไขอย่างไร ทั้งนี้ อบต.ก็ได้ตั้งงบประมาณในส่วนนี้ ไว้แล้วและได้แจ้งประชาสัมพันธ์ให้ประชาชนได้รับทราบถึงเหตุผลเพื่อที่จะได้ช่วยกันแก้ไขปัญหา ให้กับชุมชน ปัจจุบันในเขต อบต.มีไฟฟ้าใช้ดังนี้ (1) จำนวนครัวเรือนที่ใช้ไฟฟ้า 1,545 หลังคาเรือน

 (2) ไฟฟ้าสาธารณะ จำนวน 75 จุด ครอบคลุมถนนทุกสาย ในอบต.

**5.3 การประปา**

การประปา แต่ละหมู่บ้านมีกิจการประปาหมู่บ้านสามารถให้บริการได้ครอบคลุมทุกหลังคาเรือน คิดเป็น 100 เปอร์เซ็นต์ และมีน้ำใช้ตลอดทั้งปี ปัญหาคือ มีข้อร้องเรียนเรื่องน้ำประปาขุ่นบ่อยครั้ง สาเหตุเนื่องจากเป็นท่อประปาเก่าเกิดการตกตะกอนของน้ำ และไม่มีแหล่งน้ำดิบในการผลิตประปา ต้องขอใช้จากพื้นที่อื่นทำให้มีค่าใช้จ่ายมาก ต้องใช้งบประมาณสูงมากในการดำเนินการ การแก้ปัญหา คือทาง อบต.ได้ดำเนินการก่อสร้างระบบน้ำดื่ม เพื่อบริการให้กับประชาชนในพื้นที่ เพื่อตอบสนอง ต่อความต้องการของประชาชนต่อไป ปัจจุบันประชาชนมีประปาใช้ ดังนี้

1. จำนวนครัวเรือนที่ใช้น้ำประปา 1,545 หลังคาเรือน

(2) หน่วยงานเจ้าของกิจการประปา ของ อบต.ท่าม่วง 1 แห่ง

(3) ปริมาณการใช้น้ำประปาเฉลี่ย 500 - 550 ลบ.ม. ต่อวัน

(4) แหล่งน้ำดิบที่ใช้ผลิตน้ำประปาได้จาก

**ข้อมูลด้านแหล่งน้ำกิน น้ำใช้ (หรือน้ำเพื่อการอุปโภค บริโภค)**

**1. วัดศรีโลหะราษฎร์บำรุง**

มีแหล่งน้ำ ดังต่อไปนี้

|  |  |  |  |
| --- | --- | --- | --- |
| **แหล่งน้ำ** | **ไม่มี** | **มี** | **ทั่วถึงหรือไม่** |
| **เพียงพอ** | **ไม่เพียงพอ** | **ทั่วถึง** | **ไม่ทั่วถึง** | **ร้อยละของครัวเรือน****ที่เข้าถึง** |
| บ่อบาดาลสาธารณะ |  | **√** |  | **√** |  | 100% |
| บ่อน้ำตื้นสาธารณะ |  | **√** |  | **√** |  | 100% |
| ประปาหมู่บ้าน (ขององค์กรปกครองส่วนท้องถิ่น) |  | **√** |  | **√** |  | 100% |
| ระบบประปา (การประปาส่วนภูมิภาค) |  | **√** |  | **√** |  | 100% |
| แหล่งน้ำธรรมชาติ |  | **√** |  | **√** |  | 100% |

**2. บ้านหนามแดง**

มีแหล่งน้ำ ดังต่อไปนี้

|  |  |  |  |
| --- | --- | --- | --- |
| **แหล่งน้ำ** | **ไม่มี** | **มี** | **ทั่วถึงหรือไม่** |
| **เพียงพอ** | **ไม่เพียงพอ** | **ทั่วถึง** | **ไม่ทั่วถึง** | **ร้อยละของครัวเรือน****ที่เข้าถึง** |
| บ่อบาดาลสาธารณะ |  | **√** |  | **√** |  | 100% |
| บ่อน้ำตื้นสาธารณะ |  | **√** |  | **√** |  | 100% |
| ประปาหมู่บ้าน (ขององค์กรปกครองส่วนท้องถิ่น) |  | **√** |  | **√** |  | 100% |
| ระบบประปา (การประปาส่วนภูมิภาค) |  | **√** |  | **√** |  | 100% |
| แหล่งน้ำธรรมชาติ |  | **√** |  | **√** |  | 100% |

**3. บ้านคันคูน้ำ**

มีแหล่งน้ำ ดังต่อไปนี้

|  |  |  |  |
| --- | --- | --- | --- |
| **แหล่งน้ำ** | **ไม่มี** | **มี** | **ทั่วถึงหรือไม่** |
| **เพียงพอ** | **ไม่เพียงพอ** | **ทั่วถึง** | **ไม่ทั่วถึง** | **ร้อยละของครัวเรือน****ที่เข้าถึง** |
| บ่อบาดาลสาธารณะ |  | **√** |  | **√** |  | 100% |
| บ่อน้ำตื้นสาธารณะ |  | **√** |  | **√** |  | 100% |
| ประปาหมู่บ้าน (ขององค์กรปกครองส่วนท้องถิ่น) |  | **√** |  | **√** |  | 100% |
| ระบบประปา (การประปาส่วนภูมิภาค) |  | **√** |  | **√** |  | 100% |
| แหล่งน้ำธรรมชาติ |  | **√** |  | **√** |  | 100% |

 **5.4 โทรศัพท์**

 ปัจจุบันเทคโนโลยีการสื่อสารมีการพัฒนาอย่างมาก ทำให้ประชาชนสามารถเข้าถึงการติดต่อสื่อสารได้อย่างสะดวกด้วยโทรศัพท์มือถือ ทำให้โทรศัพท์สาธารณะมีความจำเป็นน้อยลง

**5.5 ไปรษณีย์หรือการสื่อสารหรือการขนส่ง และวัสดุ ครุภัณฑ์**

 (1) ประชาชนในเขตองค์การบริหารส่วนตำบลท่าม่วง ไปใช้บริการที่ทำการไปรษณีย์ ซึ่งอยู่ในเขตพื้นที่เทศบาลตำบลท่าม่วง มีไปรษณีย์ จำนวน 1 แห่ง

 (2) มีรถโดยสารประจำทาง ให้บริการทุก ๆ ชั่วโมง และทุกวัน

**6. ระบบเศรษฐกิจ**

 **6.1 การเกษตร**

ประชากรในเขต อบต. ท่าม่วงประกอบอาชีพ ดังนี้

|  |  |  |  |
| --- | --- | --- | --- |
| **ประกอบอาชีพ** | **ชาย** | **หญิง** | **รวม** |
| **คน** | **ร้อยละ** | **คน** | **ร้อยละ** | **คน** | **ร้อยละ** |
| ทำนา | 6 | 0.46 | 5 | 0.32 | 11 | 0.38 |
| ทำไร่ | 24 | 1.84 | 28 | 1.82 | 52 | 1.83 |
| ทำสวน | 1 | 0.07 | 1 | 0.06 | 2 | 0.07 |

**6.2 การประมง**

ในเขตองค์การบริหารส่วนตำบลท่าม่วงไม่มีการประมง เป็นการจับปลาธรรมชาติสำหรับบริโภคในครัวเรือนตามฤดูกาลเท่านั้น

**6.3 การปศุสัตว์**

|  |  |  |  |
| --- | --- | --- | --- |
| **ประกอบอาชีพ** | **ชาย** | **หญิง** | **รวม** |
| **คน** | **ร้อยละ** | **คน** | **ร้อยละ** | **คน** | **ร้อยละ** |
| เกษตรกร – ปศุสัตว์ | 1 | 0.07 | 1 | 0.07 | 2 | 0.07 |

**6.4 การบริการ**

โรงแรม 1 แห่ง ร้านค้าวัสดุ 3 แห่ง

รีสอร์ท 1 แห่ง ร้านไฟแนนซ์ 1 แห่ง

บ้านเช่า 13 ราย อู่ซ่อมรถ 1 แห่ง

ร้านอาหาร 3 แห่ง โรงงานผลิตน้ำดื่ม 1 แห่ง

โกดังเก็บของ 1 แห่ง ร้านขายเครื่องจักสาน 1 แห่ง

**6.5 การท่องเที่ยว**

 ในเขต อบต.ท่าม่วงไม่มีแหล่งท่องเที่ยว แต่ได้ส่งเสริมการท่องเที่ยวให้เกิดขึ้นในชุมชน เช่น การจัดงานประเพณีต่างๆ การจัดสร้างสวนสาธารณะสำหรับใช้พักผ่อนหย่อนใจ

**6.6 อุตสาหกรรม**

 - จำนวนกิจการอุตสาหกรรมขนาดเล็ก (โรงก๋วยเตี๋ยว) จำนวน 1 แห่ง

 (มีคนงานต่ำกว่า 10 คน หรือมีทรัพย์สินถาวรที่เกิน 1 ล้านบาท)

**6.7 การพาณิชย์และกลุ่มอาชีพ**

 **การพาณิชย์**

 ธนาคาร 1 แห่ง สถานีบริการน้ำมัน 2 แห่ง

 บริษัท - แห่ง ศูนย์การค้า/ห้างสรรพสินค้า - แห่ง

 ห้างหุ้นส่วนจำกัด 1 แห่ง ตลาดนัด 1 แห่ง

 ร้านค้าต่าง 19 แห่ง โรงฆ่าสัตว์ - แห่ง

 ซุปเปอร์มาเก็ต 1 แห่ง

 **กลุ่มอาชีพ**

มีกลุ่มอาชีพ จำนวน - กลุ่ม

 **6.8 แรงงาน**

 จากการสำรวจข้อมูลพื้นฐานพบว่า ประชากรที่มีอายุ 15 – 60 ปี อยู่ในกำลังแรงงาน ร้อยละ 95 เมื่อเที่ยบกับอัตราส่วนกับจังหวัด ร้อยละ 73.99 ซึ่งสูงมาก แต่ค่าแรงในพื้นที่ต่ำกว่าระดับจังหวัด โดยเฉพาะแรงงานด้านการเกษตร ประชากรอายุระหว่าง 25 – 50 ปี บางส่วน ไปรับจ้างทำงานนอกพื้นที่ปัญหาที่พบคือ ประชากรต้องไปทำงานนอกพื้นที่ในเมืองที่มีโรงงานอุตสาหกรรม บริษัทห้างร้านใหญ่ๆ เพราะในพื้นที่ไม่มีโรงงานอุตสาหกรรมที่มีการจ้างแรงงาน เพราะพื้นที่ส่วนมาก เป็นที่อยู่อาศัยปัญหานี้ยังไม่สามารถแก้ไขได้

**7. ศาสนา ประเพณี วัฒนธรรม**

 **7.1 การนับถือศาสนา**

ประชาชนในเขตองค์การบริหารส่วนตำบลท่าม่วง ส่วนใหญ่นับถือศาสนาพุทธ ซึ่งไม่มี ศาสนสถานใดๆ ในเขตพื้นที่แต่มีวัดอยู่ใกล้กับเขตองค์การบริหารส่วนตำบลท่าม่วงซึ่งราษฎร จะไปทำพิธีกรรมทางศาสนาในช่วงเทศกาลต่างๆ หมู่ที่ 1 จะไปทำพิธีทางศาสนาที่วัดศรีโลหะฯ ส่วนหมู่ที่ 4 และ 5 จำไปทำพิธีกรรมที่วัดสันติคีรีศรีบรมธาตุ หรือวัดห้วยนาคราช

**7.2 ประเพณีและงานประจำปี**

ประเพณีที่ถือปฏิบัติอย่างสม่ำเสมอจะเป็นความเชื่อถือเกี่ยวกับทางศาสนา เป็นพิธีการทางศาสนา การเฉลิมฉลองและงานบุญต่างๆ เช่น งานบุญประเพณีวันเข้าพรรษา วันออกพรรษา งานวันขึ้นปีใหม่ วันสงกรานต์ วันวิสาขบูชา วันมาฆบูชา วันอาสาฬหบูชา วันลอยกระทง เป็นต้น ประเพณีวัฒนธรรมและความเชื่อของประชาชนยังปฏิบัติอยู่อย่างต่อเนื่องตามบรรพบุรุษที่ได้กระทำมา และช่วยเหลือเกื้อกูล ซึ่งกันและกัน

**7.3 ภูมิปัญญาท้องถิ่น ภาษาถิ่น**

 **ภูมิปัญญาท้องถิ่น** ประชาชนในเขต อบต.ได้อนุรักษณ์ภูมิปัญญาท้องถิ่น ได้แก่ วิธีการทำเครื่องจักสานใช้สำหรับในครัวเรือน

 **ภาษาถิ่น** ส่วนมากร้อยละ 90 % พูดภาษาไทย

**7.4 OTOP สินค้าพื้นเมืองและของที่ระลึก**

ประชาชน ในเขตองค์การบริหารส่วนตำบลได้ผลิตของใช้พื้นเมืองขึ้นใช้ในครัวเรือน และเหลือเอาไว้จำหน่ายบ้าง ได้แก่ เครื่องจักสานที่ทำจากไม้ไผ่

**8. ทรัพยากรธรรมชาติ**

**8.1 น้ำ** ในเขตองค์การบริหารส่วนตำบลท่าม่วง มีแหล่งน้ำทางการเกษตร ดังนี้

**แหล่งน้ำธรรมชาติ**

หมู่ที่ 1 บ้านวัดศรีโลหะราษฎร์บำรุงมีแม่น้ำ คลอง หนองน้ำ/บึง

 หมู่ที่ 4 บ้านหนามแดง มีแม่น้ำ คลอง หนองน้ำ/บึง

 หมู่ที่ 5 บ้านคันคูน้ำ มีแม่น้ำ คลอง หนองน้ำ/บึง

**แหล่งน้ำที่สร้างขึ้น**

 หมู่ที่ 1 บ้านวัดศรีโลหะราษฎร์บำรุง -

หมู่ที่ 4 บ้านหนามแดง คลองชลประทานฯ

หมู่ที่ 5 บ้านคันคูน้ำ คลองชลประทานฯ

**8.2 ป่าไม้**

เนื่องจากองค์การบริหารส่วนตำบลท่าม่วงไม่มีพื้นที่ป่าไม้

**8.3 ภูเขา**

เนื่องจากองค์การบริหารส่วนตำบลท่าม่วงไม่มีพื้นที่ลักษณะที่เป็นภูเขา

**8.4 ทรัพยากรธรรมชาติที่สำคัญขององค์กรปกครองส่วนท้องถิ่น**

เนื่องจากองค์การบริหารส่วนตำบลท่าม่วงไม่มีทรัพยากรธรรมชาติที่สำคัญ

**9. อื่นๆ**

**9.1 การจัดการขยะ** (ในเขต อบต.ท่าม่วง)

- ปริมาณขยะ 2 ตัน/วัน

- ขยะที่เก็บขนได้ จำนวนเฉลี่ยประมาณ 2 ตัน/วัน

- กำจัดขยะ โดยการฝังกลบ

- รถยนต์ที่ใช้จัดเก็บขยะมูลฝอย สิ่งปฏิกูล และอำนวยความสะดวกในการปฏิบัติงาน จำนวน 1 คัน คือ รถขยะแบบอัดท้าย องค์การบริหารส่วนตำบลท่าม่วง ได้ทำกิจการนอกเขตกับเทศบาลตำบลท่าม่วง เรื่อง การจัดการสิ่งปฏิกูลและมูลฝอยแล้ว

**ส่วนที่ ๒**

**ยุทธศาสตร์การพัฒนาองค์กรปกครองส่วนท้องถิ่น**

**1. ความสัมพันธ์ระหว่างแผนพัฒนาระดับมหภาค**

 **๑.๑ แผนยุทธศาสตร์ชาติ ๒๐ ปี ( พ.ศ.๒๕๖๑ – ๒๕๘๐ )**

โดยที่รัฐธรรมนูญแห่งราชอาณาจักรไทย มาตรา ๖๕ กำหนดให้รัฐพึงจัดให้มียุทธศาสตร์ชาติ เป็นเป้าหมายการพัฒนาประเทศอย่างยั่งยืน ตามหลักธรรมาภิบาลเพื่อใช้เป็นกรอบในการจัดทำแผนต่าง ๆ ให้สอดคล้องและบูรณาการกันเพื่อให้เกิดเป็นพลังผลักดันร่วมกันไปสู่เป้าหมายดังกล่าว โดยให้เป็นไปตามที่กำหนดในกฎหมายว่าด้วยการจัดทำยุทธศาสตร์ชาติ และต่อมาได้มีการตราพระราชบัญญัติการจัดทำยุทธศาสตร์ชาติ พ.ศ. ๒๕๖๐ มีผลบังคับใช้เมื่อวันที่ ๑ สิงหาคม ๒๕๖๐ โดยกำหนดให้มีการแต่งตั้งคณะกรรมการยุทธศาสตร์ชาติ เพื่อรับผิดชอบในการจัดทำร่างยุทธศาสตร์ชาติ กำหนดวิธีการการมีส่วนร่วมของประชาชนในการจัดทำร่างยุทธศาสตร์ชาติ ในการติดตาม การตรวจสอบ และการประเมินผล รวมทั้งกำหนดมาตรการส่งเสริมและสนับสนุนให้ประชาชนทุกภาคส่วนดำเนินการให้สอดคล้องกับยุทธศาสตร์ชาติ

 เพื่อให้เป็นไปตามที่กำหนดในพระราชบัญญัติการจัดทำ ยุทธศาสตร์ชาติ พ.ศ. ๒๕๖๐ คณะกรรมการยุทธศาสตร์ชาติ ได้แต่งตั้งคณะกรรมการจัดทำยุทธศาสตร์ชาติด้านต่าง ๆ รวม ๖ คณะ ประกอบด้วย คณะกรรมการจัดทำยุทธศาสตร์ชาติด้านความมั่นคง คณะกรรมการจัดทำยุทธศาสตร์ชาติ ด้านการสร้างความสามารถในการแข่งขัน คณะกรรมการจัดทำยุทธศาสตร์ชาติด้านการพัฒนาและเสริมสร้าง ศักยภาพทรัพยากรมนุษย์ คณะกรรมการจัดทำยุทธศาสตร์ชาติด้านการสร้างโอกาสและความเสมอภาคทางสังคม คณะกรรมการจัดทำยุทธศาสตร์ชาติด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อม และคณะกรรมการจัดทำยุทธศาสตร์ชาติ ด้านการปรับสมดุลและพัฒนาระบบการบริหารจัดการภาครัฐ เพื่อรับผิดชอบในการดำเนินการจัดทำร่างยุทธศาสตร์ชาติให้เป็นไปตามหลักเกณฑ์ วิธีการ และเงื่อนไขที่กำหนด ตลอดจนได้จัดให้มีการรับฟังความคิดเห็นของประชาชนและหน่วยงานของรัฐที่เกี่ยวข้องอย่างกว้างขว้าง เพื่อประกอบการพิจารณาจัดทำร่างยุทธศาสตร์ชาติตามที่กฎหมายกำหนดแล้ว

 ยุทธศาสตร์ชาติ ๒๐ ปี (พ.ศ.๒๕๖๑ – ๒๕๘๐) เป็นยุทธศาสตร์ชาติฉบับแรกของประเทศไทย ตามรัฐธรรมนูญแห่งราชอาณาจักรไทย ซึ่งจะต้องนำไปสู่การปฏิบัติเพื่อให้ประเทศไทยบรรลุวิสัยทัศน์ “ ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญา ของเศรษฐกิจพอเพียง ” ภายในช่วงเวลาดังกล่าว เพื่อความสุขของคนไทยทุกคน

 **สถานการณ์ แนวโน้ม วิสัยทัศน์ และเป้าหมายในการพัฒนาประเทศ**

1. **บทนำ**

 การพัฒนาประเทศไทยนับตั้งแต่แผนพัฒนาเศรษฐกิจและสังคมแห่งชาติ ( ฉบับที่ ๑ ) เป็นต้นมา ได้ส่งผลให้ประเทศมีการพัฒนาในทุกมิติ ทั้งในด้านเศรษฐกิจที่ประเทศไทยได้รับการยกระดับเป็นประเทศ ในกลุ่มบนของกลุ่มประเทศระดับรายได้ปานกลาง ในด้านสังคมที่มีการพัฒนาคุณภาพชีวิตของประชาชน

ส่งผลให้ประเทศไทยหลุดพ้นจากการเป็นประเทศยากจน และในด้านสิ่งแวดล้อมที่ประเทศไทยมีข้อได้เปรียบ ในความหลากหลายเชิงนิเวศ อย่างไรก็ตาม ประเทศไทยยังมีความท้าทายต่อการพัฒนาที่สำคัญ อาทิอัตราการขยายตัวทางเศรษฐกิจในปี ๒๕๖๐ ที่ร้อยละ ๓.๙ ถือว่าอยู่ในระดับต่ำกว่าศักยภาพ เมื่อเทียบกับ ร้อยละ ๖.๐ ต่อปีในช่วงเวลาเกือบ ๖ ทศวรรษที่ผ่านมา โดยมีสาเหตุหลักจากการชะลอตัวของการลงทุนภายในประเทศและสถานการณ์เศรษฐกิจโลกที่ยังไม่ฟื้นตัวได้เต็มที่โครงสร้างเศรษฐกิจไทยที่ยังไม่สามารถขับเคลื่อนด้วยนวัตกรรมได้อย่างเต็มประสิทธิภาพภาคบริการและภาคเกษตรมีผลิตภาพการผลิตในระดับต่ำ ขาดการนำเทคโนโลยีเข้ามาเพิ่มประสิทธิภาพในการผลิต ประกอบกับแรงงานไทยยังมีปัญหาเรื่องคุณภาพ และสมรรถนะที่ไม่สอดคล้องกับความต้องการในการขับเคลื่อนการพัฒนาของประเทศ

 นอกจากนั้น ศักยภาพและคุณภาพของประชากรไทยทุกช่วงวัยยังคงเป็นปัจจัยท้าทาย สำคัญต่อการพัฒนาประเทศ แม้ว่าการเข้าถึงระบบบริการสาธารณะ การศึกษา บริการสาธารณสุข โครงสร้างพื้นฐานต่าง ๆ และการคุ้มครองทางสังคมอื่น ๆ ของคนไทยมีความครอบคลุมเพิ่มมากขึ้น แต่ยังคงมีปัญหาเรื่องคุณภาพการให้บริการที่มีมาตรฐานแตกต่างกันระหว่างพื้นที่ ซึ่งเป็นหนึ่งในสาเหตุหลัก ที่ทำให้ประเทศไทยยังคงมีปัญหาความเหลื่อมล้ำในหลายมิติ ขณะที่ปัญหาด้านความยากจนยังคงเป็นประเด็น ท้าทายในการยกระดับการพัฒนาประเทศให้ประชาชนมีรายได้สูงขึ้นและแก้ปัญหาความเหลื่อมล้ำอย่างยั่งยืน ขณะเดียวกันการวางกลยุทธ์ระยะยาวในการฟื้นฟู การใช้ และการรักษาทรัพยากรอย่างบูรณาการเพื่อการ พัฒนาประเทศที่ผ่านมายังขาดความชัดเจน ส่งผลให้ทรัพยากรธรรมชาติและสิ่งแวดล้อมของประเทศ ยังมีปัญหาการใช้อย่างสิ้นเปลืองและเสื่อมโทรมลงอย่างรวดเร็ว

 ทั้งนี้ ปัญหาดังกล่าวข้างต้นมีสาเหตุส่วนหนึ่งมาจากประสิทธิภาพการบริหารจัดการ ภาครัฐ การพัฒนาประเทศขาดความต่อเนื่องและความยืดหยุ่นในการตอบสนองต่อความต้องการและปัญหาของประชาชน ขณะที่ความมั่นคงภายในประเทศยังมีหลายประเด็นที่ต้องเสริมสร้างให้เกิดความเข็มแข็ง ลดความขัดแย้งทางความคิดและอุดมการณ์ที่มีรากฐานมาจากความเหลื่อมล้ำ ความไม่เสมอภาค การขาดความเชื่อมั่นในกระบวนการยุติธรรม และปัญหาการขาดเสถียรภาพทางการเมืองตลอดจนส่งเสริมคนในชาติให้ยึดมั่นสถาบันหลักเป็นศูนย์รวมจิตใจให้เกิดความรักและความสามัคคี

 ขณะเดียวกัน การเปลี่ยนแปลงโครงสร้างประชากรที่มีสัดส่วนประชากรวัยแรงงานและวัยเด็ก ที่ลดลงและประชากรสูงอายุที่เพิ่มขึ้นอย่างต่อเนื่อง จะเป็นปัจจัยเสี่ยงสำคัญที่จะทำให้การพัฒนาประเทศ ในมิติต่าง ๆ มีความท้าทายมากขึ้น ทั้งในส่วนของเสถียรภาพทางการเงินการคลังของประเทศในการจัดสวัสดิการเพื่อดูแลผ้สูงอายุที่เพิ่มสูงขึ้น การลงทุนและการออม การเจริญเติบโตทางเศรษฐกิจของประเทศ ความมั่นคง ทางสังคม การบริหารจัดการทรัพยากรธรรมชาติอย่างยั่งยืน ซึ่งจะเป็นประเด็นท้าทายต่อการขับเคลื่อนประเทศไปสู่การเป็นประเทศพัฒนาแล้ว

 **2. ปัจจัยและแนวโน้มที่คาดว่าจะส่งผลต่อการพัฒนาประเทศ**

 แม้ว่าประเทศไทยจะมีตำแหน่งที่ตั้งที่สามารถเป็นศูนย์กลางในการเชื่อมโยง ในภูมิภาคและเป็นประตู สู่เอเชีย แต่การที่มีอาณาเขตติดกับประเทศเพื่อนบ้านหลายประเทศ ทำให้ปัญหาด้านเขตแดนกับประเทศเพื่อนบ้านยังคงเป็นความท้าทายด้านความมั่นคงในอนาคต นอกจากนี้ ประเทศไทยยังคงต้องให้ความสำคัญ

กับปัญหาด้านความมั่นคงอื่น ๆ ที่มีความซับซ้อน ละเอียดอ่อน และมีความเชื่อมโยงกันหลายมิติ ที่อาจเป็นประเด็นท้าทายต่อการสร้างบรรยากาศความไว้วางใจระหว่างรัฐกับประชาชนและระหว่างประชาชนกับประชาชน ซึ่งรวมถึงการสร้างความสามัคคีของคนในชาติที่จะนำไปสู่การแก้ปัญหาความขัดแย้งระหว่างกลุ่มประชากรไทยที่มีแนวคิดและความเชื่อที่แตกต่างกันอย่างยั่งยืน นอกจากนี้การขยายอิทธิพลและการเพิ่มบทบาทของประเทศมหาอำนาจ ที่อาจก่อให้เกิดการเปลี่ยนแปลงไปสู่ระบบหลายขั้วอำนาจ หรือเกิดการย้ายขั้วอำนาจทางเศรษฐกิจ ซึ่งอาจส่งผลกระทบต่อเสถียรภาพทางเศรษฐกิจของประเทศในอนาคต ขณะที่องค์กรที่ไม่ใช่รัฐ อาทิ องค์การระหว่างประเทศ และบรรษัทข้ามชาติ จะมีบทบาทมากขึ้นในการกำหนดกฎ ระเบียบ ทิศทางความสัมพันธ์และมาตรฐานสากลต่าง ๆ ทั้งในด้านความมั่นคง และเศรษฐกิจ รวมทั้งการรวมกลุ่มเศรษฐกิจ และการเปิดเสรีในภูมิภาคที่นำไปสู่ความเชื่อมโยงในทุกระบบ อาจก่อให้เกิดความเสี่ยงด้านอาชญากรรมข้ามชาติและเศรษฐกิจนอกระบบ รวมทั้งปัญหายาเสพติด การค้ามนุษย์ และการลักลอบเข้าเมือง

 ในทางกลับกัน ความเปลี่ยนแปลงจากโลกาภิวัฒน์และความก้าวหน้าทางวิทยาศาสตร์และเทคโนโลยีที่ได้รับการพัฒนาอย่างก้าวกระโดดจะก่อให้เกิดนวัตกรรมอย่างพลิกผัน อาทิ เทคโนโลยีปัญญาประดิษฐ์ อินเทอร์เน็ตในทุกสิ่ง การวิเคราะห์ข้อมูลขนาดใหญ่ หุ่นยนต์และโดรน เทคโนโลยีพันธุกรรมสมัยใหม่ และเทคโนโลยีทางการเงิน ซึ่งตัวอย่างแนวโน้มการพัฒนาเทคโนโลยีอย่างก้าวกระโดดเหล่านี้ คาดว่าจะเป็นปัจจัยสนับสนุนหลักที่ช่วยทำให้เศรษฐกิจโลกและเศรษฐกิจไทยมีแนวโน้มที่จะกลับมาขยายตัวได้เข้มแข็งขึ้น แนวโน้มสำคัญที่จำเป็นต้องมีการติดตามอย่างใกล้ชิด อาทิการรวมกลุ่มทางการค้าและการลงทุนที่จะมีความหลากหลายเพิ่มมากขึ้น การแข่งขันที่คาดว่าจะรุนแรงขึ้นในการเพิ่มผลิตภาพ และสร้างความหลากหลายของสินค้าและบริการที่ตอบโจทย์รูปแบบชีวิตใหม่ ๆ

 นอกจากนั้น ประเทศไทยคาดว่าจะเข้าสู่การเป็นสังคมสูงวัยระดับสุดยอดในปี ๒๕๗๔ จะก่อให้เกิดโอกาสใหม่ ๆ ในการตอบสนองความต้องการของกลุ่มผู้บริโภคสูงอายุที่จะมีสัดส่วนเพิ่มขึ้นอย่างต่อเนื่องรวมทั้งการคาดการณ์ว่าครอบครัวไทยจะมีขนาดเล็กลงและมีรูปแบบที่หลากหลายมากขึ้น ประชากร ในประเทศไทยจะมีช่วงอายุที่แตกต่างกันและจะมีกลุ่มคนช่วงอายุใหม่ ๆ เพิ่มขึ้น ซึ่งจะส่งผลต่อทัศนคติ และพฤติกรรมที่แตกต่างกัน ดังนั้น การเตรียมความพร้อมของประชากรให้มีคุณภาพและการนำเทคโนโลยี ที่เหมาะสมมาใช้ในการผลิตและการบริการของประเทศจะเป็นความท้าทายสำคัญในระยะต่อไป

 ในขณะเดียวกัน โครงสร้างประชากรที่เข้าสู่สังคมสูงวัย อาจทำให้เกิดความต้องการแรงงานต่างชาติเพิ่มมากขึ้นเพื่อทดแทนจำนวนแรงงานไทยที่ลดลง ซึ่งปัจจัยด้านการเปิดเสรีในภูมิภาคและความก้าวหน้าของการพัฒนาระบบคมนาคมขนส่งในภูมิภาคจะทำให้การเคลื่อนย้ายแรงงานและการย้ายถิ่นมีความสะดวกมากขึ้น และเป็นปัจจัยสำคัญที่จะทำให้เกิดการเคลื่อนย้ายประชากรเข้าออกประเทศเพิ่มมากขึ้น โดยเฉพาะในกลุ่มประชากรที่มีศักยภาพซึ่งมีแนวโน้มในการเคลื่อนย้ายไปเรียนหรือทำงานในทั่วทุกมุมโลกสูงขึ้น ทั้งนี้ การย้ายถิ่นส่วนใหญ่มีวัตถุประสงค์เพื่อแสวงหาโอกาสทางเศรษฐกิจที่ดีขึ้น จึงอาจจะเป็นไปได้ที่ประเทศไทยจะยังคงเป็นประเทศผู้รับของประชากรจากประเทศเพื่อนบ้านขณะที่ประชากรไทยโดยเฉพาะแรงงานทักษะ อาจมีแรงจูงใจในการย้ายถิ่นไปยังประเทศที่มีระดับการพัฒนาที่ดีกว่า อาจทำให้การแย่งชิงแรงงานมีความรุนแรงมากขึ้น ซึ่งจะยิ่งทำให้เกิดความเสี่ยงต่อการเจริญเติบโตทางเศรษฐกิจและการเปลี่ยนแปลงของบริบทสังคมไทย

 นอกจากนี้ ผลกระทบจากการเปลี่ยนแปลงสภาพภูมิอากาศคาดว่าจะมีความรุนแรงมากขึ้น ทั้งในเชิงความผันผวน ความถึ่ และขอบเขตที่กว้างขวางมากขึ้น ซึ่งจะสร้างความเสียหายต่อชีวิตและทรัพย์สิน ระบบโครงสร้างพื้นฐานที่จำเป็น ตลอดจนระบบผลิตทางการเกษตรที่สัมพันธ์ต่อเนื่องกับความมั่นคงด้านอาหารและน้ำ ขณะที่ระบบนิเวศต่าง ๆ มีแนวโน้มเสื่อมโทรมลง และมีความเป็นไปได้ค่อนข้างสูงในการสูญเสียความสามารถในการรองรับความต้องการของมนุษย์ได้อย่างมีประสิทธิภาพอย่างไรก็ดี ระดับความรุนแรงของผลกระทบอันเกิดจากการเปลี่ยนแปลงภูมิอากาศโลกและความเสื่อมโทรมของระบบนิเวศต่าง ๆ ดังกล่าว ที่แต่ละประเทศจะต้องเผชิญจะมีความแตกต่างกัน ทำให้การเป็นสังคมสีเขียวการรักษาและบริหารจัดการทรัพยากรธรรมชาติและสิ่งแวดล้อมอย่างบูรณาการจะได้รับความสำคัญและความสนใจจากนานาประเทศ รวมทั้งประเทศไทยเพิ่มมากขึ้น พลังงานทดแทนและพลังงานทางเลือกรวมถึงการสร้างสมดุลความมั่งคงด้านพลังงานและอาหารมีแนวโน้มที่จะมีความสำคัญเพิ่มมากขึ้นกฎระเบียบและข้อตกลงด้านสิ่งแวดล้อม จะมีความเข้มข้นและเข้มงวดขึ้น โดยกรอบการพัฒนาตามข้อตกลงระหว่างประเทศต่าง ๆ ที่สำคัญ เช่น เป้าหมายการพัฒนาที่ยั่งยืน และบันทึกความตกลงปารีสจะได้รับการนำไปปฏิบัติอย่างจริงจังมากยิ่งขึ้น

 แนวโน้มเหล่านี้จะก่อให้เกิดความท้าทายต่อการพัฒนาประเทศในหลายมิติ ทั้งในส่วนของการจ้างงานและอาชีพ สาขาการผลิตและบริการใหม่ ๆ ความมั่นคงของประเทศอันเกิดจากภัยคุกคามและความเสี่ยง ด้านอื่น ๆ ที่ซับซ้อนขึ้น อาชญากรรมไซเบอร์ รูปแบบการก่อสงครามที่ใช้เทคโนโลยีเป็นเครื่องมือ การเคลื่อนย้ายอย่างเสรีและรวดเร็วของผู้คน เงินทุน ข้อมูลข่าวสาร องค์ความรู้ เทคโนโลยีและสินค้า และบริการ การปรับตัวต่อการเปลี่ยนแปลงสภาพภูมิอากาศที่รวดเร็วและคาดการณ์ได้ยากการเกิดขึ้น ของโรคระบาด และโรคอุบัติใหม่ที่จะส่งผลให้การเฝ้าระวังด้านการสาธารณสุขในประเทศมีความสำคัญมากขึ้น อาจนำไปสู่ปัญหาความเหลื่อมล้ำที่ทวีความรุนแรงมากขึ้นได้ หากไม่มีมาตรการที่มีประสิทธิภาพในการป้องกันและรองรับผลกระทบต่าง ๆ ที่คาดว่าจะเกิดขึ้น ซึ่งรวมถึงการเตรียมความพร้อมเพื่อรองรับการเปลี่ยนแปลง ทางเทคโนโลยีและนวัตกรรมแบบพลิกผันที่จะเกิดขึ้นอย่างรวดเร็วโดยเฉพาะอย่างยิ่งหากการเข้าถึงเทคโนโลยี โครงสร้างพื้นฐาน และองค์ความรู้สมัยใหม่มีระดับความแตกต่างกันระหว่างกลุ่มประชากรต่าง ๆ โดยการเปลี่ยนแปลงทางเทคโนโลยีและนวัตกรรมดังกล่าวจะส่งผลต่อทั้งการจ้างงานและอาชีพที่จะมีรูปแบบ และลักษณะงานที่เปลี่ยนไป มีความต้องการแรงงานที่มีสมรรถนะสูงเพิ่มมากขึ้น หลายอาชีพอาจหายไปจากตลาดงานในปัจจุบัน และบางอาชีพจะถูกทดแทนด้วยระบบอัตโนมัติโดยเฉพาะอาชีพที่ต้องการ ทักษะระดับต่ำ ก่อให้เกิดความเสี่ยงต่อความมั่งคงและคุณภาพชีวิตของประชาชนที่ปรับตัวไม่ทันหรือขาดความรู้และทักษะที่ทันกับยุคสมัยที่เปลี่ยนแปลงไปกระแสโลกาภิวัฒน์ที่จะทำให้เกิดการพัฒนาขยายความเป็นเมืองวิถีชีวิตที่เปลี่ยนไปอย่างรวดเร็ว รวมทั้งการเปลี่ยนแปลงทางสภาพภูมิอากาศที่อาจจะมีความแปรปรวนมากยิ่งขึ้น ซึ่งปัจจัยทั้งหมดดังกล่าวจะส่งผลให้ปัญหาความยากจนและความเหลื่อมล้ำของประเทศมีความซับซ้อนมากยิ่งขึ้น

 จากปัจจัยและแนวโน้มที่คาดว่าจะส่งผลต่อการขับเคลื่อนการพัฒนาประเทศในมิติต่าง ๆ ข้างต้น เห็นได้ว่าบริบทและสภาพแวดล้อมทั้งภายในและภายนอกประเทศมีแนวโน้มที่จะเปลี่ยนแปลงอย่างรวดเร็ว มีพลวัตสูง และมีความซับซ้อนหลากหลายมิติ ซึ่งจะส่งผลต่ออนาคตการพัฒนาประเทศอย่างมาก ดังนั้น การพัฒนาประเทศจึงจำเป็นต้องมียุทธศาสตร์การพัฒนาที่ครอบคลุมทุกมิติและทุกด้านการพัฒนา

ที่เกี่ยวข้อง มีความร่วมมือในลักษณะประชารัฐจากภาคส่วนต่าง ๆ ในรูปแบบของหุ้นส่วนการพัฒนา ที่เป็นการดำเนินงานอย่างบูรณาการ เนื่องจากทุกมิติการพัฒนามีความเกี่ยวข้องซึ่งกันและกัน โดยประเทศไทยจำเป็นต้องมีทรัพยากรมนุษย์ที่มีคุณภาพ มีความรู้ สมรรถนะ และทักษะที่สอดคล้องกับการเปลี่ยนแปลงต่าง ๆ สามารถรู้เท่าทันและปรับตัวให้สามารถดำเนินชีวิตได้อย่างมีความสุข มีอาชีพที่มั่นคง สร้างรายได้ ท่ามกลางความเปลี่ยนแปลงกฎเกณฑ์และกติกาใหม่ ๆ และมาตรฐานที่สูงขึ้น โดยเฉพาะในโลกที่มีการเปลี่ยนแปลงอย่างรวดเร็วซึ่งจำเป็นต้องมีการพัฒนาระบบและปัจจัยส่งเสริมต่าง ๆ ที่เกี่ยวข้องไปพร้อมกัน ทั้งในส่วนของระบบการเรียนการสอน และการพัฒนาทักษะฝีมือที่สอดคล้องกันกับการพัฒนาของคนในแต่ละช่วงวัย ระบบบริการสาธารณะ โครงสร้างพื้นฐาน รวมทั้งการให้ความสำคัญกับการส่งเสริมเทคโนโลยีและนวัตกรรม เพื่อให้ประเทศไทยสามารถยกระดับเป็นเจ้าของเทคโนโลยีและนวัตกรรมก้าวทันโลก จากการต่อยอดการพัฒนาบนพื้นฐานนโยบายไทยแลนด์ ๔.๐ ส่งผลให้เกิดการสร้างห่วงโซ่มูลค่าทางเศรษฐกิจในทั้งภาคอุตสาหกรรม ภาคเกษตร และภาคบริการ กระจายผลประโยชน์จากการพัฒนา ลดปัญหาความเหลื่อมล้ำ และนำไปสู่การเสริมสร้างคุณภาพชีวิตของประชาชนทุกภาคส่วน

 นอกจากนี้ ประเทศไทยต้องให้ความสำคัญกับการสร้างสมดุลความมั่นคงด้านพลังงานและอาหาร การรักษาไว้ซึ่งความหลากหลายเชิงนิเวศ การส่งเสริมการดำเนินชีวิตและธุรกิจ และการพัฒนา และขยายความเป็นเมืองที่เติบโตอย่างต่อเนื่องที่เป็นมิตรต่อสิ่งแวดล้อม พร้อมกับการมีข้อกำหนดของรูปแบบและกฎเกณฑ์ที่เกี่ยวเนื่องกับลักษณะการใช้พื้นที่ที่ชัดเจน ขณะที่การพัฒนาโครงสร้างพื้นฐานและระบบโลจิสติกส์ กฎหมาย ระบบภาษีต้องมีกลยุทธ์การพัฒนาที่สามารถอำนวยความสะดวกและส่งเสริมให้ประเทศมีศักยภาพ การแข่งขันที่สูงขึ้น และสามารถใช้จุดแข็งในเรื่องตำแหน่งที่ตั้งทางภูมิศาสตร์ของประเทศให้เกิดประโยชน์ต่อการพัฒนาประเทศมากขึ้น รวมทั้งให้ความสำคัญของการรวมกลุ่มความร่วมมือกับนานาประเทศ ในระดับภูมิภาคและระดับโลก เพื่อกระชับและสร้างสัมพันธไมตรี เสริมสร้างความสัมพันธ์ทางการทูต ซึ่งจะก่อให้เกิดการสร้างพลังทางเศรษฐกิจและรักษาความมั่นคงของประเทศ โดยจำเป็นต้องสร้างความพร้อม ในการที่จะยกระดับมาตรฐานและมีการปฏิบัติให้เป็นไปตามระเบียบกติกาสากลในด้านต่าง ๆ ขณะเดียวกันประเทศไทยจำเป็นต้องเร่งให้มีการปฏิรูประบบราชการและการเมืองเพื่อให้เกิดการบริหารราชการที่ดีและมีเสถียรภาพทางการเมือง มีการส่งเสริมคนในชาติให้ยึดมั่นสถาบันหลักเป็นศูนย์รวมจิตใจเพื่อให้เกิดความรักความสามัคคีและลดการขัดแย้งภายในประเทศ โดยที่นโยบายการพัฒนาต่าง ๆ จำเป็นต้องคำนึงถึงความสอดคล้องกับโครงสร้างและลักษณะพฤติกรรมของประชากรที่อาจจะมีความแตกต่างจากปัจจุบันมากขึ้น

 ดังนั้น ภายใต้เงื่อนไขโครงสร้างประชากร โครงสร้างเศรษฐกิจ สภาพสังคม สภาพภูมิอากาศสิ่งแวดล้อม และปัจจัยการพัฒนาต่าง ๆ ที่เกี่ยวข้อง ส่งผลให้ประเทศไทยจำเป็นต้องมีการวางแผนการพัฒนาที่รอบคอบและครอบคลุม อย่างไรก็ตาม หลายประเด็นพัฒนาเป็นเรื่องที่ต้องใช้ระยะเวลาในการดำเนินงานเพื่อให้เกิดการปรับตัวซึ่งจะต้องหยั่งรากลึกลงไปถึงการเปลี่ยนแปลงในเชิงโครงสร้างการขับเคลื่อนการพัฒนาให้ประเทศเจริญก้าวหน้าไปในอนาคตจึงจำเป็นต้องกำหนดวิสัยทัศน์ในระยะยาวที่ต้องบรรลุ พร้อมทั้งแนวยุทธศาสตร์หลักในด้านต่าง ๆ เพื่อเป็นกรอบในการขับเคลื่อนการพัฒนาอย่างบูรณาการบนพื้นฐานประชารัฐเพื่อยกระดับจุดแข็งและจุดเด่นของประเทศ และปรับปรุงแก้ไขจุดอ่อนและจุดด้อยต่าง ๆ อย่างเป็นระบบ

โดยยุทธศาสตร์ชาติจะเป็นเป้าหมายใหญ่ในการขับเคลื่อนประเทศ และถ่ายทอดไปสู่แผนในระดับอื่น ๆ เพื่อนำไปสู่การปฏิบัติทั้งในระดับยุทธศาสตร์ ภารกิจและพื้นที่ ซึ่งรวมถึงพื้นที่พิเศษต่าง ๆ อาทิ เขตเศรษฐกิจพิเศษชายแดน เขตพัฒนาพิเศษภาคตะวันออกเพื่อให้การพัฒนาประเทศสามารถดำเนินการได้อย่างมั่นคง มั่งคั่ง และยั่งยืน

 **๓. วิสัยทัศน์ประเทศไทย**

 **“ประเทศไทยมีความมั่นคง มั่งคั่ง ยั่งยืน เป็นประเทศพัฒนาแล้ว ด้วยการพัฒนาตามหลักปรัชญา**  **ของเศรษฐกิจพอเพียง”** หรือเป็นคติพจน์ประจำชาติว่า “มั่นคง มั่งคั่ง ยั่งยืน” เพื่อสนองตอบต่อผลประโยชน์แห่งชาติ อันได้แก่ การมีเอกราช อธิปไตย การดำรงอยู่อย่างมั่นคง และยั่งยืนของสถาบันหลักของชาติ และประชาชนจากภัยคุกคามทุกรูปแบบ การอยู่ร่วมกันในชาติอย่างสันติสุขเป็นปึกแผ่น มีความมั่นคงทางสังคมท่ามกลางพหุสังคมและการมีเกียรติและศักดิ์ศรีของความเป็นมนุษย์ความเจริญเติบโตของชาติ ความเป็นธรรม และความอยู่ดีมีสุขของประชาชน ความยั่งยืนของฐานทรัพยากรธรรมชาติสิ่งแวดล้อม ความมั่นคงทางพลังงานและอาหาร ความสามารถในการรักษาผลประโยชน์ของชาติภายใต้การเปลี่ยนแปลงของสภาวะแวดล้อม ระหว่างประเทศ และการอยู่ร่วมกันอย่างสันติประสานสอดคล้องกันด้านความมั่นคงในประชาคมอาเซียน และประชาคมโลกอย่างมีเกียรติและศักดิ์ศรี

 **ความมั่นคง** หมายถึง การมีความมั่นคงปลอดภัยจากภัยและการเปลี่ยนแปลงทั้งภายในประเทศ และภายนอกประเทศในทุกระดับ ทั้งระดับประเทศ สังคม ชุมชน ครัวเรือน และปัจเจกบุคคล และมีความมั่นคงในทุกมิติ ทั้งมิติทางการทหาร เศรษฐกิจ สังคม และการเมือง เช่น ประเทศมีความมั่นคง ในเอกราชและอธิปไตย มีการปกครองระบอบประชาธิปไตยที่มีพระมหากษัตริย์ทรงเป็นประมุข สถาบันชาติ ศาสนา พระมหากษัตริย์มีความเข้มแข็งเป็นศูนย์กลางและเป็นที่ยึดเหนี่ยวจิตใจของประชาชน มีระบบการเมืองที่มั่นคงเป็นกลไกที่นำไปสู่การบริหารประเทศที่ต่อเนื่องและโปร่งใสตามหลักธรรมาภิบาล สังคม มีความปรองดองและความสามัคคี สามารถผนึกกำลังเพื่อพัฒนาประเทศ ชุมชนมีความเข็มแข็ง ครอบครัวมีความอบอุ่น ประชาชนมีความมั่นคงในชีวิต มีงานและรายได้ที่มั่นคงพอเพียงกับการดำรงชีวิต มีการออมสำหรับวัยเกษียณ ความมั่นคงของอาหาร พลังงาน และน้ำ มีที่อยู่อาศัยและความปลอดภัย ในชีวิตทรัพย์สิน

 **ความมั่งคั่ง** หมายถึง ประเทศไทยมีการขยายตัวของเศรษฐกิจอย่างต่อเนื่องและมีความยั่งยืน จนเข้าสู่กลุ่มประเทศรายได้สูง ความเหลี่อมล้ำของการพัฒนาลดลง ประชากรมีความอยู่ดีมีสุขได้รับผลประโยชน์จากการพัฒนาอย่างเท่าเทียมกันมากขึ้น และมีการพัฒนาอย่างทั่วถึงทุกภาคส่วนมีคุณภาพชีวิตตามมาตรฐาน ขององค์การสหประชาชาติ ไม่มีประชาชนที่อยู่ในภาวะความยากจนเศรษฐกิจในประเทศมีความเข้มแข็ง ขณะเดียวกันต้องมีความสามารถในการแข่งขันกับประเทศต่าง ๆ ทั้งในตลาดโลกและตลาดภายในประเทศ เพื่อให้สามารถสร้างรายได้ทั้งจากภายในและภายนอกประเทศตลอดจนมีการสร้างฐานเศรษฐกิจ และสังคมแห่งอนาคตเพื่อให้สอดรับกับบริบทการพัฒนาที่เปลี่ยนแปลงไป และประเทศไทยมีบทบาทที่สำคัญในเวทีโลก และมีความสัมพันธ์ทางเศรษฐกิจและการค้าอย่างแน่นแฟ้นกับประเทศในภูมิภาคเอเชีย เป็นจุดสำคัญของการเชื่อมโยงในภูมิภาค ทั้งการคมนาคมขนส่ง การผลิต การค้า การลงทุน และการทำธุรกิจ

เพื่อให้เป็นพลังในการพัฒนา นอกจากนี้ยังมีความสมบูรณ์ในทุนที่จะสามารถสร้างการพัฒนาต่อเนื่องไปได้ ได้แก่ ทุนมนุษย์ ทุนทางปัญญา ทุนทางการเงิน ทุนที่เป็นเครื่องมือเครื่องจักร ทุนทางสังคม และทุนทรัพยากรธรรมชาติและสิ่งแวดล้อม

 **ความยั่งยืน** หมายถึง การพัฒนาที่สามารถสร้างความเจริญ รายได้ และคุณภาพชีวิตของประชาชนให้เพิ่มขึ้นอย่างต่อเนื่อง ซึ่งเป็นการเจริญเติบโตของเศรษฐกิจที่อยู่บนหลักการใช้ การรักษาและการฟื้นฟู ฐานทรัพยากรธรรมชาติอย่างยั่งยืน ไม่ใช้ทรัพยากรธรรมชาติจนเกินพอดี ไม่สร้างมลภาวะต่อสิ่งแวดล้อม จนเกินความสามารถในการรองรับและเยียวยาของระบบนิเวศ การผลิตและการบริโภคเป็นมิตรกับสิ่งแวดล้อม และสอดคล้องกับเป้าหมายการพัฒนาที่ยั่งยืน ทรัพยากรธรรมชาติมีความอุดมสมบูรณ์มากขึ้นและสิ่งแวดล้อมมีคุณภาพที่ดีขึ้น คนมีความรับผิดชอบต่อสังคม มีความเอื้ออาทร เสียสละเพื่อผลประโยชน์ส่วนรวม รัฐบาลมีนโยบายที่มุ่งประโยชน์ส่วนรวมอย่างยั่งยืนและให้ความสำคัญกับการมีส่วนร่วมของประชาชนและทุกภาคส่วนในสังคมยึดถือและปฏิบัติตามหลักปรัชญาของเศรษฐกิจพอเพียงเพื่อการพัฒนาอย่างสมดุลมีเสถียรภาพ และยั่งยืน

 โดยมีเป้าหมายการพัฒนาประเทศ คือ “ **ประเทศชาติมั่นคง ประชาชนมีความสุขเศรษฐกิจพัฒนาอย่างต่อเนื่อง สังคมเป็นธรรม ฐานทรัพยากรธรรมชาติยั่งยืน ”** โดยยกระดับศักยภาพของประเทศ ในหลากหลายมิติ พัฒนาคนในทุกมิติและในทุกช่วงวัยให้เป็นคนดี เก่ง และมีคุณภาพ สร้างโอกาส และความเสมอภาคทางสังคม สร้างการเติบโตบนคุณภาพชีวิตที่เป็นมิตรกับสิ่งแวดล้อม และมีภาครัฐ ของประชาชนเพื่อประชาชนและประโยชน์ส่วนรวม โดยการประเมินผลการพัฒนาตามยุทธศาสตร์ชาติ ประกอบด้วย 1. ความอยู่ดีมีสุขของคนไทยและสังคมไทย 2. ขีดความสามารถในการแข่งขัน การพัฒนาเศรษฐกิจ และการกระจายรายได้ 3. การพัฒนาทรัพยากรมนุษย์ของประเทศ 4. ความเท่าเทียมและความเสมอภาคของสังคม 5. ความหลากหลายทางชีวภาพ คุณภาพสิ่งแวดล้อม และความยั่งยืนของทรัพยากรธรรมชาติ 6. ประสิทธิภาพการบริหารจัดการและการเข้าถึงการให้บริการของภาครัฐ

 **๔. ประเด็นยุทธศาสตร์ชาติ**

 **๔.๑ ยุทธศาสตร์ชาติด้านความมั่นคง**

๑. การรักษาความสงบภายในประเทศ 2. การป้องกันและแก้ไขปัญหาที่มีผลกระทบต่อความมั่นคง 3. การพัฒนาศักยภาพของประเทศให้พร้อมเผชิญภัยคุกคามที่กระทบต่อความมั่นคงของชาติ

 4. การบูรณาการความร่วมมือด้านความมั่นคงกับอาเซียนและนานาชาติรวมถึงองค์กรภาครัฐ และที่มิใช่ภาครัฐ ๕. การพัฒนากลไกการบริหารจัดการความมั่นคงแบบองค์รวม

 **๔.๒ ยุทธศาสตร์ชาติด้านการสร้างความสามารถในการแข่งขัน** 1.การเกษตรสร้างมูลค่า2. อุตสาหกรรมและบริการแห่งอนาคต3.สร้างความหลากหลายด้านการท่องเที่ยว4.โครงสร้างพื้นฐาน เชื่อมไทย เชื่อมโลก๕. พัฒนาเศรษฐกิจบนพื้นฐานผู้ประกอบการยุคใหม่

 **๔.๓ ยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์** 1.การปรับเปลี่ยนค่านิยมและวัฒนธรรม 2.การพัฒนาศักยภาพคนตลอดช่วงชีวิต3. ปฏิรูปกระบวนการเรียนรู้ที่ตอบสนองต่อการเปลี่ยนแปลงในศตวรรษที่ ๒๑4.การตระหนักถึงพหุปัญญาของมนุษย์ที่หลากหลาย5. การเสริมสร้างให้คนไทยมีสุขภาวะที่ดี 6. การสร้างสภาพแวดล้อมที่เอื้อต่อการพัฒนาและเสริมสร้างศักยภาพทรัพยากรมนุษย์ 7.การเสริมสร้างศักยภาพการกีฬาในการสร้างคุณค่าทางสังคมและพัฒนาประเทศ

 **๔.4 ยุทธศาสตร์ชาติด้านการสร้างโอกาสและความเสมอภาคทางสังคม** 1.การลดความเหลื่อมล้ำ สร้างความเป็นธรรมในทุกมิติ 2.การกระจายศูนย์กลางความเจริญทางเศรษฐกิจ สังคม และเทคโนโลยี 3. การเสริมสร้างพลังทางสังคม4.การเพิ่มขีดความสามารถของชุมชนท้องถิ่นในการพัฒนา การพึ่งตนเองและการจัดการตนเอง

 **๔.๕ ยุทธศาสตร์ชาติด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม** 1. สร้างการเติบโตอย่างยั่งยืนบนสังคมเศรษฐกิจสีเขียว 2.สร้างการเติบโตอย่างยั่งยืนบนสังคมเศรษฐกิจภาคทะเล3. สร้างการเติบโตอย่างยั่งยืนบนสังคมที่เป็นมิตรต่อสภาพภูมิอากาศ 4. พัฒนาพื้นที่เมือง ชนบท เกษตรกรรมและอุตสาหกรรมเชิงนิเวศ มุ่งเน้นความเป็นเมืองที่เติบโตอย่างต่อเนื่อง

5.พัฒนาความมั่นคงด้านน้ำ ด้านพลังงาน และด้านเกษตรที่เป็นมิตรต่อสิ่งแวดล้อม

 ๖. ยกระดับกระบวนทัศน์เพื่อกำหนดอนาคตประเทศ

 **๔.๖ ยุทธศาสตร์ชาติด้านการปรับสมดุลและพัฒนาระบบการบริหารจัดการภาครัฐ**

 1. ภาครัฐที่ยึดประชาชนเป็นศูนย์กลาง ตอบสนองความต้องการ และให้บริการอย่างสะดวก

รวดเร็ว โปร่งใส

 2. ภาครัฐบริหารงานแบบบูรณาการโดยมียุทธศาสตร์ชาติเป็นเป้าหมายและเชื่อมโยงการพัฒนา ในทุกระดับ ทุกประเด็น ทุกภารกิจ และทุกพื้นที่

3.ภาครัฐมีขนาดเล็กลง เหมาะสมกับภารกิจ ส่งเสริมให้ประชาชนและทุกภาคส่วนมีส่วนร่วม ในการพัฒนาประเทศ

 4.ภาครัฐมีความทันสมัย 5.บุคลากรภาครัฐเป็นคนดีและเก่ง ยึดหลักคุณธรรม จริยธรรม มีจิตสำนึกมีความสามารถสูง

มุ่งมั่น และเป็นมืออาชีพ

 6. ภาครัฐมีความโปร่งใส ปลอดการทุจริตและประพฤติมิชอบ

 7.กฎหมายมีความสอดคล้องเหมาะสมกับบริบทต่าง ๆ และมีเท่าที่จำเป็น

8. กระบวนการยุติธรรมเคารพสิทธิมนุษยชนและปฏิบัติต่อประชาชนโดยเสมอภาค

 **๑.๒ แผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ. ๒๕๖๐ - ๒๕๖๔)**

แผนพัฒนาเศรษฐกิจและสังคมแห่งชาติ ฉบับที่ ๑๒ (พ.ศ.๒๕๖๐ - ๒๕๖๔) ได้จัดทำขึ้น ในช่วงเวลาของการปฏิรูปประเทศและสถานการณ์โลกที่เปลี่ยนแปลงอย่างรวดเร็วและเชื่อมโยงกัน ใกล้ชิดกันมากขึ้น โดยได้น้อมนำหลัก “ปรัชญาของเศรษฐกิจพอเพียง” มาเป็นปรัชญานำทางในการพัฒนาประเทศต่อเนื่องจากแผนพัฒนา ฯ ฉบับที่ ๙ – ๑๑ เพื่อเสริมสร้างภูมิคุ้มกันและช่วยให้สังคมไทยสามารถยืนหยัดอยู่ได้อย่างมั่นคง เกิดภูมิคุ้มกัน และมีการบริหารจัดการความเสี่ยงอย่างเหมาะสม ส่งผลให้การพัฒนาประเทศ สู่ความสมดุลและยั่งยืน

 ในการจัดทำแผนพัฒนา ฯ ฉบับที่ ๑๒ ครั้งนี้ สำนักงานคณะกรรมการพัฒนาการเศรษฐกิจ และสังคมแห่งชาติ (สศช.) ได้จัดทำบนพื้นฐานของกรอบยุทธศาสตร์ชาติ ๒๐ ปี (พ.ศ.๒๕๖๐ - ๒๕๗๙) ซึ่งเป็นแผนหลักของการพัฒนาประเทศ และเป้าหมายการพัฒนาที่ยั่งยืน (Sustainable Development Goals : SDGs) รวมทั้งการปรับโครงสร้างประเทศไทยไปสู่ประเทศไทย ๔.๐ ตลอดจนประเด็นการปฏิรูปประเทศ นอกจากนั้นได้ให้ความสำคัญกับการมีส่วนร่วมของภาคีการพัฒนาทุกภาคส่วน ทั้งในระดับกลุ่มอาชีพ ระดับภาค และระดับประเทศในทุกขั้นตอนของแผน ฯ อย่างกว้างขวางและต่อเนื่อง เพื่อร่วมกัน กำหนดวิสัยทัศน์และทิศทางการพัฒนาประเทศ รวมทั้งร่วมจัดหารายละเอียดยุทธศาสตร์ของแผน ฯ เพื่อมุ่งสู่ “ความมั่นคง มั่งคั่ง และยั่งยืน”

 การพัฒนาประเทศในระยะแผนพัฒนาฯ ฉบับที่ ๑๒ จึงเป็นจุดเปลี่ยนที่สำคัญในการเชื่อมต่อ กับยุทธศาสตร์ชาติ ๒๐ ปี ในลักษณะการแปลงยุทธศาสตร์ระยะยาวสู่การปฏิบัติ โดยในแต่ละยุทธศาสตร์ ของแผนพัฒนา ฯ ฉบับที่ ๑๒ ได้กำหนดประเด็นการพัฒนา พร้อมทั้งแผนงาน/โครงการสำคัญที่ต้องดำเนินการให้เห็นผลเป็นรูปธรรมในช่วง ๕ ปีแรกของการขับเคลื่อนยุทธศาสตร์ชาติ เพื่อเตรียมความพร้อมคน สังคม และระบบเศรษฐกิจของประเทศให้สามารถปรับตัวรองรับผลกระทบจากการเปลี่ยนแปลงได้อย่างเหมาะสม

ขณะเดียวกัน ยังได้กำหนดแนวคิดและกลไกการขับเคลื่อนและติดตามประเมินผลที่ชัดเจน เพื่อกำกับ ให้การพัฒนาเป็นไปอย่างมีทิศทางและเกิดประสิทธิภาพ นำไปสู่การพัฒนาเพื่อประโยชน์สุขที่ยั่งยืนของสังคมไทย

 **1.** **ภาพรวมการพัฒนาในช่วงแผนพัฒนาฯ ฉบับที่ ๑๒** 1.1 หลักการ ๑.๒ จุดเปลี่ยนสำคัญในแผนพัฒนาเศรษฐกิจและสังคม ฉบับที่ ๑๒ ๑.๓ ประเด็นการพัฒนาหลักที่สำคัญในช่วงแผนพัฒนาฯ ฉบับที่ ๑๒ **๒. การประเมินสภาพแวดล้อมการพัฒนาประเทศ** ๒.๑ สถานการณ์และแนวโน้มภายนอก ๒.๒ สถานการณ์และแนวโน้มภายใน

 **๓. วัตถุประสงค์และเป้าหมายการพัฒนาในช่วงแผนพัฒนาฯ ฉบับที่ ๑๒** ๓.๑ วัตถุประสงค์ ๓.๒ เป้าหมายรวม **๔. ยุทธศาสตร์การพัฒนาประเทศ** ยุทธศาสตร์ในแผนพัฒนาฯ ฉบับที่ ๑๒ มีทั้งหมด ๑๐ ยุทธศาสตร์ โดยมี ๖ ยุทธศาสตร์ตามกรอบยุทธศาสตร์ชาติ ๒๐ ปี และอีก ๔ ยุทธศาสตร์ที่เป็นปัจจัยสนับสนุน ดังนี้

๔.1 ยุทธศาสตร์การเสริมสร้างและพัฒนาศักยภาพทุนมนุษย์

 ๔.๒ ยุทธศาสตร์การสร้างความเป็นธรรมและลดความเหลื่อมล้ำในสังคม

 ๔.๓ ยุทธศาสตร์การสร้างความเข้มแข็งทางเศรษฐกิจและแข่งขันได้อย่างยั่งยืน

 ๔.๔ ยุทธศาสตร์การเติบโตที่เป็นมิตรกับสิ่งแวดล้อมเพื่อการพัฒนาที่ยั่งยืน

 ๔.๕ ยุทธศาสตร์การเสริมสร้างความมั่นคงแห่งชาติเพื่อการพัฒนาประเทศสู่ความมั่งคั่งและยั่งยืน

 ๔.๖ ยุทธศาสตร์การบริหารจัดการในภาครัฐ การป้องกันการทุจริตประพฤติมิชอบ และธรรมาภิบาลในสังคมไทย

 ๔.๗ ยุทธศาสตร์การพัฒนาโครงสร้างพื้นฐานและระบบโลจิสติกส์

 ๔.๘ ยุทธศาสตร์การพัฒนาวิทยาศาสตร์ เทคโนโลยี วิจัย และนวัตกรรม

 ๔.๙ ยุทธศาสตร์การพัฒนาภาค เมือง และพื้นที่เศรษฐกิจ

 ๔.๑๐ ยุทธศาสตร์ความร่วมมือระหว่างประเทศเพื่อการพัฒนา

**๕. การขับเคลื่อนแผนพัฒนา ฯ ฉบับที่ ๑๒ สู่การปฏิบัติ**

๕.๑ หลักการ

 ๕.๒ แนวทางขับเคลื่อนแผนพัฒนาฯ ฉบับที่ ๑๒

 ๕.๓ การติดตามประเมินผลแผนพัฒนาฯ ฉบับที่ ๑๒

 **๑.๓ แผนพัฒนาภาค/แผนพัฒนากลุ่มจังหวัด/แผนพัฒนาจังหวัด ๑) แผนพัฒนากลุ่มจังหวัด กลุ่มจังหวัดภาคกลางตอนล่าง ๑** ประกอบด้วย นครปฐม กาญจนบุรี สุพรรณบุรี และราชบุรี

 **วิสัยทัศน์**

 “มุ่งเป็นฐานการผลิตและส่งออกสินค้าเกษตร อุตสาหกรรม สู่ชายแดนด้านตะวันตก และนานาชาติ และส่งเสริมการท่องเที่ยวเชิงนิเวศน์”  **๒) แผนพัฒนาจังหวัด**

**วิสัยทัศน์**

 “เมืองแห่งการท่องเที่ยว ศูนย์กลางการค้าภาคตะวันตกสู่สากล สังคมอยู่เย็นเป็นสุข”ยุทธศาสตร์การพัฒนาจังหวัดกาญจนบุรี

**ยุทธศาสตร์ที่ ๑ ส่งเสริมการเป็นศูนย์กลางการท่องเที่ยวที่เป็นมิตรกับสิ่งแวดล้อมและวิถีวัฒนธรรมชุมชน**

 **กลยุทธ์ที่ ๑** พัฒนา ยกระดับ แหล่งท่องเที่ยวที่มีศักยภาพให้ได้มาตรฐานสากล

**กลยุทธ์ที่ ๒** ปรับปรุงการบริการและสาธารณูปโภคพื้นฐานในแหล่งท่องเที่ยว

**กลยุทธ์ที่ ๓** ส่งเสริมการสร้างมูลค่าเพิ่มผ่านเรื่องราวด้านการท่องเที่ยว

**กลยุทธ์ที่ ๔** ส่งเสริมการตลาดและการประชาสัมพันธ์การท่องเที่ยว

**กลยุทธ์ที่ ๕** ส่งเสริมการมีส่วนร่วมของภาคประชาชนด้านการอนุรักษ์และพัฒนาการท่องเที่ยว

**ยุทธศาสตร์ที่ ๒ ส่งเสริมและพัฒนาการค้าการลงทุนสู่สากล กลยุทธ์ที่ ๑** เพิ่มประสิทธิภาพระบบโลจิสติกส์ **กลยุทธ์ที่ ๒** ส่งเสริมและพัฒนาพื้นที่รองรับเขตเศรษฐกิจพิเศษ **กลยุทธ์ที่ ๓** ส่งเสริมและพัฒนาผู้ประกอบการและแรงงานวิชาชีพ เพื่อรองรับธุรกิจการค้าสู่สากล **กลยุทธ์ที่ ๔** ส่งเสริมการสร้างความสัมพันธ์และการค้ากับกลุ่มประเทศลุ่มแม่น้ำโขง (GMS)

 และประเทศอื่น **กลยุทธ์ที่ ๕** การพัฒนาโครงสร้างพื้นฐานเพื่อรองรับการค้าสู่สากล

**ยุทธศาสตร์ที่ ๓ ส่งเสริมความป็นเมืองน่าอยู่**

**กลยุทธ์ที่ ๑** ส่งเสริมการบริโภค จำหน่าย และผลิตอาหารปลอดภัยในทุกระดับ **กลยุทธ์ที่ ๒** ส่งเสริมความมั่นคงและพัฒนาคุณภาพชีวิตของประชาชนตามแนวอำเภอชายแดน **กลยุทธ์ที่ ๓** ส่งเสริมความปลอดภัยในชีวิตและทรัพย์สิน  **กลยุทธ์ที่ ๔** ส่งเสริมการสร้างสภาพแวดล้อมที่สะอาดในทุกชุมชนของจังหวัด **กลยุทธ์ที่ ๕** ส่งเสริมวิถีชีวิตตามหลักเศรษฐกิจพอเพียง **กลยุทธ์ที่ 6** ส่งเสริมพฤติกรรมส่งเสริมสุขภาพและการเข้าถึงบริการสาธารณสุขที่ได้มาตรฐาน

**1.4 ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด**

 **วิสัยทัศน์ (Vision)**

 “ เศรษฐกิจยกระดับ คุณภาพชีวิตได้มาตรฐาน การบริหารมีธรรมาภิบาล

 โครงสร้างพื้นฐานครบครัน ก้าวทัน AEC ”

**ยุทธศาสตร์และแนวทางการพัฒนาขององค์กรปกครองส่วนท้องถิ่นในเขตจังหวัดกาญจนบุรี**

|  |  |
| --- | --- |
| **ยุทธศาสตร์การพัฒนา** | **แนวทางการพัฒนา** |
|  1. ยุทธศาสตร์การพัฒนาด้านเศรษฐกิจ | ๑.๑ การส่งเสริมอาชีพ การเกษตรและเกษตรอุตสาหกรรม๑.๒ การส่งเสริมการลงทุน การพาณิชยกรรม และการค้าสู่สากล๑.๓ การท่องเที่ยว |
| 2. ยุทธศาสตร์การพัฒนาด้านโครงสร้างพื้นฐาน | ๒.๑ การคมนาคมและการขนส่ง๒.๒ การส่งเสริมสนับสนุนและบำรุงรักษาสาธารณูปโภคขั้นพื้นฐาน๒.๓ การผังเมือง |
| 3. ยุทธศาสตร์การพัฒนาด้านสังคม | ๓.๑ การพัฒนาสังคมและสังคมสงเคราะห์๓.๒ การพัฒนาและส่งเสริมการกีฬาและนันทนาการ๓.๓ การพัฒนาและส่งเสริมการศึกษา๓.๔ การสาธารณสุข๓.๕ การป้องกันและแก้ไขปัญหายาเสพติด๓.๖ การรักษาความสงบเรียบร้อยและความปลอดภัยในชีวิต และทรัพย์สิน๓.๗ การป้องกันและบรรเทาสาธารณภัย |
| 4. ยุทธศาสตร์การพัฒนาด้าน  ทรัพยากรธรรมชาติและสิ่งแวดล้อม | ๔.๑ การอนุรักษ์ ฟื้นฟูและส่งเสริมทรัพยากรธรรมชาติ และสิ่งแวดล้อม๔.๒ การจัดการสิ่งแวดล้อมและมลพิษ๔.๓ การกำจัดขยะมูลฝอยและสิ่งปฏิกูลรวม๔.๔ การส่งเสริมให้ประชาชนใช้พลังงานสะอาดและพลังงาน จากการเกษตร |
| 5. ยุทธศาสตร์การพัฒนาด้านศาสนา  ศิลปะ และวัฒนธรรม | ๕.๑ การส่งเสริม อนุรักษ์ ฟื้นฟูด้านศาสนา ศิลปะ วัฒนธรรม และประเพณีท้องถิ่น๕.๒ การส่งเสริมอนุรักษ์โบราณสถาน โบราณวัตถุ  พิพิธภัณฑสถานแห่งชาติ และพิพิธภัณฑ์พื้นบ้าน5.3 การส่งเสริมและสนับสนุนภูมิปัญญาท้องถิ่น |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| **ยุทธศาสตร์การพัฒนา** | **แนวทางการพัฒนา** |
| 6. ยุทธศาสตร์การพัฒนาด้านการบริหาร  จัดการ | ๖.๑ การพัฒนาระบบการบริหารจัดการให้มีประสิทธิภาพ๖.๒ การปรับปรุง พัฒนาสถานที่ พัสดุและทรัพย์สินสำหรับ  การปฏิบัติงาน๖.๓ การส่งเสริมความรู้และสร้างจิตสำนึกในการทำงาน๖.๔ การส่งเสริมการสร้างระบบบริหารกิจการบ้านเมืองที่ดี๖.๕ การส่งเสริมการปกครองระบอบประชาธิปไตย และการมีส่วนร่วม |

**2. ยุทธศาสตร์ขององค์กรปกครองส่วนท้องถิ่น**

**2.1 วิสัยทัศน์**

 “ เศรษฐกิจดี มีสาธารณูปโภคพร้อม สิ่งแวดล้อมน่าดู ความรู้เทียบทัน ชุมชนเข้มแข็ง”

**๒.๒ ยุทธศาสตร์**

 ๑. ยุทธศาสตร์การพัฒนาด้านโครงสร้างพื้นฐาน

 ๒. ยุทธศาสตร์การพัฒนาด้านเศรษฐกิจและแก้ไขปัญหาความยากจน

 ๓. ยุทธศาสตร์การพัฒนาด้านคุณภาพชีวิต

 ๔. ยุทธศาสตร์การพัฒนาด้านสิ่งแวดล้อม

 ๕. ยุทธศาสตร์การพัฒนาด้านการบริหารจัดการบ้านเมืองที่ดี

 ๖. ยุทธศาสตร์การพัฒนาด้านความปลอดภัยในชีวิตและทรัพย์สิน

**๒.๓ เป้าประสงค์**

 ๑. พัฒนาระบบสาธารณูปโภค สาธารณูปการ ให้ได้มาตรฐานและทั่วถึง

 ๒. ส่งเสริมพัฒนาอาชีพ สร้างงาน เพิ่มรายได้ สร้างความมั่งคงทางเศรษฐกิจ

 ให้แก่ประชาชน

 ๓. ส่งเสริมและพัฒนาการศึกษา พัฒนาคนและสังคมให้เข้มแข็ง

 ๔. พัฒนาระบบการให้บริการประชาชน โดยกระบวนการมีส่วนร่วมของประชาชน

 ทุกภาคส่วน

 ๕. ส่งเสริมและอนุรักษ์ทรัพยากรธรรมชาติและสิ่งแวดล้อม

 ๖. ส่งเสริมสนับสนุนโครงการกิจกรรมด้านการป้องกันและบรรเทาสาธารณภัย

**๒.๔ ตัวชี้วัด**

 ๑. กรณีโครงการโครงสร้างพื้นฐาน วัดคุณภาพงานจากการที่ คณะกรรมการตรวจรับ

 งานจ้างตรวจรับงานโดยจะต้องได้คุณภาพงานที่ดี ไม่มีปัญหาและข้อท้วงติง

๒. กรณีโครงการด้านอื่นๆ วัดจากการบรรลุวัตถุประสงค์ที่กำหนดไว้ในโครงการ

 ทุกประการ

**๒.๕ ค่าเป้าหมาย**

|  |  |
| --- | --- |
| **ยุทธศาสตร์การพัฒนา** | **เป้าหมาย** |
|  1. ยุทธศาสตร์ การพัฒนาด้านโครงสร้างพื้นฐาน | 1. ก่อสร้างและปรับปรุงบำรุงถนน สะพาน ทางเท้า  ท่อระบายน้ำ คลองส่งน้ำ 2. การขยายเขตไฟฟ้า และติดตั้งไฟฟ้าสาธารณะ 3. ก่อสร้าง ปรับปรุง และขยายเขตการบริการประปา  หมู่บ้าน 4. บริการสาธารณะที่ประชาชนพึงได้รับอย่างถ้วนหน้า |
| 2. ยุทธศาสตร์ การพัฒนาด้านเศรษฐกิจ และแก้ไขปัญหาความยากจน | 1. การพัฒนากระบวนการเรียนรู้ในชุมชน2. การแก้ไขปัญหาความยากจนและการส่งเสริมอาชีพ 3. การส่งเสริมหลักปรัชญาเศรษฐกิจพอเพียง |
| 3. ยุทธศาสตร์ การพัฒนาด้านคุณภาพชีวิต | 1. การพัฒนาด้านคุณธรรม จริธรรม และวัฒนธรรมประเพณี  ท้องถิ่น 2. การพัฒนาและส่งเสริมการศึกษา 3. การพัฒนาส่งเสริมด้านสุขภาพและอนามัย 4. การพัฒนาและส่งเสริมด้านสวัสดิการชุมชน 5. การพัฒนาและส่งเสริมด้านกีฬาและการนันทนาการ |
| 4. ยุทธศาสตร์ การพัฒนาด้านสิ่งแวดล้อม | 1. สร้างจิตสำนึกและความตระหนักในการจัดการ  ทรัพยากรธรรมชาติและสิ่งแวดล้อม2. สร้างจิตสำนึกและความตระหนักในการจัดการรณรงค์  กำจัดขยะมูลฝอย |
| 5. ยุทธศาสตร์ การพัฒนาด้านการบริหารจัดการ  บ้านเมืองที่ดี | 1. สร้างเสริมการมีส่วนร่วมของประชาชนและองค์กร ทุกภาคส่วน 2. ส่งเสริมการเพิ่มศักยภาพของบุคลากรและองค์กร ให้มีขีดความสามารถในการพัฒนา 3. ส่งเสริมการพัฒนาระบบการบริการประชาชน ตามมาตรฐานสากล |
| 6. ยุทธศาสตร์ ด้านการพัฒนาความปลอดภัย ในชีวิตและทรัพย์สิน | 1. การจัดระเบียบของชุมชนและการสร้างระบบ ความปลอดภัยในชีวิตและทรัพย์สิน |

 **๒.๖ กลยุทธ์**

 **๑. ยุทธศาสตร์ การพัฒนาด้านโครงสร้างพื้นฐาน**

 ๑.๑ พัฒนาและปรับปรุงถนนภายในหมู่บ้าน ทางเท้า สะพาน รางระบายน้ำ รักษาความ

สะอาดของถนน ทางเดินและที่สาธารณะ รวมทั้งจำกัดมูลฝอยและสิ่งปฏิกูลให้ได้รับความสะดวกและปลอดภัย

 ๑.๒ พัฒนาและปรับปรุงไฟฟ้า ไฟฟ้าสาธารณะ ให้มีความสว่างอย่างทั่วถึง

๑.๓ พัฒนาและปรับปรุงให้มีน้ำเพื่อการอุปโภค บริโภค และการเกษตรอย่างทั่วถึง

๑.๔ พัฒนาและปรับปรุงการบริการด้านสาธารณะต่างๆให้ครอบคลุมทั่วถึง เช่น หอกระจายข่าว

หรือเสียงตามสาย ศูนย์เทคโนโลยีและสารสนเทศประจำตำบล ประสานงานกับหน่วยงาน ที่เกี่ยวข้องเพื่อติดตั้งโทรศัพท์สาธารณะให้ทั่วถึง

**2. ยุทธศาสตร์ การพัฒนาด้านเศรษฐกิจและแก้ไขปัญหาความยากจน**

๒.๑ ส่งเสริมและสนับสนุนศักยภาพความสามารถการเพิ่มผลิตผลทางเกษตรอินทรีย์ เช่น

ส่งเสริมการใช้ปุ๋ยชีวภาพแทนปุ๋ยเคมี อบรมให้ความรู้ด้านการผลิตปุ๋ยชีวภาพ ฯลฯ

๒.2 ส่งเสริมและสนับสนุนเพิ่มทักษะการประกอบอาชีพของครัวเรือนและกลุ่มอาชีพ เช่น

ฝึกอบรม การประกอบอาชีพหลักและอาชีพเสริม ฝึกอบรมและทัศนะศึกษาดูงานนอกสถานที่ จัดตั้งกลุ่มอาชีพสนับสนุนเงินทุนหมุนเวียนในการประกอบอาชีพ ฯลฯ

๒.3 ส่งเสริมและสนับสนุนกองทุนหมุนเวียนในการประกอบอาชีพ เช่น สนับสนุนกองทุน

หมุนเวียน กลุ่มเศรษฐกิจชุมชน และกลุ่มอาชีพเสริม ฯลฯ

๒.4 ส่งเสริมและสนับสนุน กลุ่มเกษตรกรและกิจการสหกรณ์ อุตสาหกรรมในครอบครัวแล

รวมถึงการประกอบอาชีพของราษฎร

**๓. ยุทธศาสตร์ การพัฒนาด้านคุณภาพชีวิต**

3.๑ ส่งเสริมและสนับสนุน บำรุงรักษาศาสนา ศิลปะ จารีตประเพณี ภูมิปัญญาท้องถิ่น

วัฒนธรรมอันดีของท้องถิ่น เช่น จัดกิจกรรมวันสำคัญต่าง ๆ

3.2 ส่งเสริมและสนับสนุนด้านการศึกษา เช่น สนับสนุนงบประมาณในการจัดการเรียนการ

สอน เช่น อาหารเสริม (นม) อาหารกลางวัน สื่อการเรียนการสอน พัฒนาการเรียนการสอน ของศูนย์พัฒนาเด็กเล็ก

 ๓.๓ ส่งเสริมคุณภาพและอนามัยของประชาชน เช่น ควบคุม รณรงค์ ป้องกันโรคระบาด และโรคติดต่อต่าง ๆ และกิจกรรมอื่น ๆ ที่เกี่ยวข้อง

๓.๔ ส่งเสริมและสนับสนุนกิจกรรมของอาสาสมัครสาธารณะสุขมูลฐานประจำบ้าน (อสม.)

๓.5 ส่งเสริมและสนับสนุนด้านสวัสดิการชุมชน เช่นสงเคราะห์เบี้ยยังชีพคนชรา คนพิการ

ผู้ป่วยเอดส์ และผู้ด้อยโอกาสทางสังคมและกิจกรรมอื่น ๆ ที่เกี่ยวข้อง

 ๓.๖ ส่งเสริมและสนับสนุนด้านกีฬาและนันทนาการ สวยสาธารณะสำหรับพักผ่อนหย่อนใจ

 **๔. ยุทธศาสตร์ การพัฒนาด้านสิ่งแวดล้อม**

 ๔.๑ สร้างจิตสำนึกและความตระหนักในการจัดการทรัพยากรน้ำและสิ่งแวดล้อม

 ๔.๒ สร้างจิตสำนึกและความตระหนักของผู้ประกอบการและผู้บริโภค

 ๔.๓ สร้างจิตสำนึกและความตระหนักในการจำกัดขยะมูลฝอย

 ๔.๔ คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม

 **๕. ยุทธศาสตร์ การพัฒนาด้านการบริหารจัดการบ้านเมืองที่ดี**

 ๕.๑ ส่งเสริมและสนับสนุนการมีส่วนร่วมของประชาชน

 ๕.๒ ส่งเสริมและสนับสนุนการพัฒนาศักยภาพของบุคลากรที่มีอยู่ให้มีขีดความสามารถในการ

 ปฏิบัติงานเพิ่มขึ้น

 ๕.๓ ส่งเสริมและสนับสนุนระบบการบริการประชาชนตามมาตรฐาน

 5.4 จัดกิจกรรมและโครงการตามความประสงค์ของประชาคมโดยมุ่งเน้นยึดผลที่ได้ให้เกิดประโยชน์ต่อส่วนรวมเป็นหลัก

 ๕.๕ จัดทำโครงการต่าง ๆ ที่เกิดขึ้นตามนโยบายของรัฐบาล เพื่อประโยชน์ของประชาชนในตำบล

 ๕.๖ จัดกิจกรรมต่าง ๆ เพื่อบูรณาการกับหน่วยงานอื่น ๆ

 ๕.๗ พัฒนาศักยภาพการทำงานของบุคลากร โดยเน้นการให้การบริการ ความรวดเร็วถูกต้องโปร่งใสตรวจสอบได้

 ๕.8 กิจกรรมหรืองานอื่นใดที่กฎหมายกำหนดให้เป็นอำนาจหน้าที่องค์การบริหารส่วนตำบลต้องทำ

 **๖. ยุทธศาสตร์ การพัฒนาด้านความปลอดภัยในชีวิตและทรัพย์สิน**

 ๖.๑ จัดระเบียบของชุมชนและสร้างความปลอดภัยในชีวิตและทรัพย์สินของประชาชน

 ๖.๒ ส่งเสริมและสนับสนุนกิจกรรมอาสาสมัครป้องกันภัยฝ่ายพลเรือน (อพปร.) ป้องกันและบรรเทาสาธารณภัย

 **๒.๗ จุดยืนทางยุทธศาสตร์**

 **จุดยืนทางยุทธศาสตร์ (Positioning) ขององค์การบริหารส่วนตำบลท่าม่วง**

 การกำหนดจุดยืนทางยุทธศาสตร์ (Positioning) ขององค์การบริหารส่วนตำบลท่าม่วง กำหนดการพัฒนาที่ครอบคลุมกิจกรรมต่าง ๆ ขององค์การบริหารส่วนตำบลท่าม่วง ที่เกี่ยวข้องกับยุทธศาสตร์การพัฒนาจำนวน ๖ ยุทธศาสตร์ ดังนี้

1. ยุทธศาสตร์การพัฒนาด้านโครงสร้างพื้นฐาน
2. ยุทธศาสตร์การพัฒนาด้านเศรษฐกิจและแก้ไขปัญหาความยากจน
3. ยุทธศาสตร์การพัฒนาด้านคุณภาพชีวิต
4. ยุทธศาสตร์การพัฒนาด้านสิ่งแวดล้อม
5. ยุทธศาสตร์การพัฒนาด้านการบริหารจัดการบ้านเมืองที่ดี
6. ยุทธศาสตร์การพัฒนาด้านความปลอดภัยในชีวิตและทรัพย์สิน

 **๒.๘ ความเชื่อมโยงของยุทธศาสตร์ในภาพรวม**

 ในภาพรวมแล้วยุทธศาสตร์การพัฒนาขององค์การบริหารส่วนตำบลท่าม่วงมุ่งพัฒนา ๖ ด้าน ได้แก่ การพัฒนาด้านโครงสร้างพื้นฐาน การพัฒนาด้านเศรษฐกิจและแก้ไขปัญหาความยากจน การพัฒนา ด้านคุณภาพชีวิต การพัฒนาด้านสิ่งแวดล้อม การพัฒนาด้านการบริหารจัดการบ้านเมืองที่ดี การพัฒนา ด้านความปลอดภัยในชีวิตและทรัพย์สิน

**๓. การวิเคราะห์เพื่อพัฒนาท้องถิ่น**

**๓.๑ การวิเคราะห์กรอบการจัดทำยุทธศาสตร์ขององค์กรปกครองส่วนท้องถิ่น**

 การวิเคราะห์ศักยภาพเพื่อประเมินสถานภาพการพัฒนาท้องถิ่นในปัจจุบัน เป็นการประเมิน โดยวิเคราะห์ถึงโอกาส และภาวะคุกคามหรือข้อกำจัด อันเป็นสภาวะแวดล้อมภายนอกที่มีผลต่อการพัฒนา ของท้องถิ่นในแต่ละด้าน รวมทั้งการวิเคราะห์จุดแข็ง จุดอ่อนของท้องถิ่น อันเป็นสภาวะแวดล้อมภายใน ของท้องถิ่น ซึ่งทั้งหมดเป็นการประเมินสถานภาพของท้องถิ่นในปัจจุบันโดยเป็นการตอบคำถามว่า “ ปัจจุบันท้องถิ่นมีสถานภาพการพัฒนาอยู่จุดไหน ” สำหรับใช้เป็นประโยชน์ในการกำหนดการดำเนินงาน ในอนาคตต่อไป ทั้งนี้โดยใช้เทคนิค SWOT analysis การพิจารณาถึงปัจจัยภายใน ได้แก่จุดแข็ง (Strength – S) จุดอ่อน (Weak-W) และปัจจัยภายนอก ได้แก่ โอกาส (Opportunity - O) และอุปสรรค (Threat-T) เป็นเครื่องมือ

**การวิเคราะห์สภาพแวดล้อมภายในและภายนอก องค์การบริหารส่วนตำบลท่าม่วง**

**1. ด้านโครงสร้างพื้นฐาน**

|  |  |  |
| --- | --- | --- |
| **แนวทางการพัฒนา** | **จุดแข็ง/โอกาส****(Strength - S)** | **จุดอ่อน/อุปสรรค****(Weak - W)** |
| **ด้านโครงสร้างพื้นฐาน** | **จุดแข็ง**-มีโครงข่ายการคมนาคม ที่สามารถติดต่อได้  ตลอดทั้งท้องถิ่น อำเภอและจังหวัด**โอกาส**-พ.ร.บ. การกระจายอำนาจแก่องค์กรปกครอง  ส่วนท้องถิ่น พ.ศ. 2542 ทำให้องค์การบริหาร  ส่วนตำบล มีรายได้เพิ่มขึ้นในการนำไปพัฒนา  โครงสร้างพื้นฐานรวมทั้งด้าน อื่น ๆ | **จุดอ่อน****-**การพัฒนาด้านโครงสร้างพื้นฐาน  เป็นไปอย่างล่าช้าเพราะมีงบประมาณจำกัด ในการนำไปพัฒนา**อุปสรรค**-สภาพภูมิประเทศ ความเปลี่ยนแปลงจากสภาวะ  โลกร้อน การเกิดภัยธรรมชาติที่รุนแรงมากขึ้น  ส่งผลกระทบต่อระบบโครงสร้างพื้นฐาน ทำให้  ถนนชำรุดเสื่อมโทรมเร็วกว่าปกติ |

**2. ด้านเศรษฐกิจและแก้ไขปัญหาความยากจน**

|  |  |  |
| --- | --- | --- |
| **แนวทางการพัฒนา** | **จุดแข็ง/โอกาส****(Strength - S)** | **จุดอ่อน/อุปสรรค****(Weak - W)** |
| **ด้านเศรษฐกิจ และแก้ไขปัญหาความยากจน** | **จุดแข็ง**-การเกษตรที่เป็นฐานหลักที่สามารถรองรับวิกฤต  เศรษฐกิจได้-ประชาชนมีงานทำและมีรายได้เพิ่มมากขึ้น  เนื่องจากภายในพื้นที่ มีการขยายตัวทาง  เศรษฐกิจอย่างต่อเนื่อง-มีโครงสร้างการคมนาคมขนส่ง สามารถติดต่อ  ได้ตลอดพื้นที่ทั้งจังหวัด มีถนนสายหลักตัดผ่าน**โอกาส**-รัฐบาลมีนโยบายส่งเสริมสนับสนุนการปลูกพืช  ทดแทนพลังงาน เช่น ปาล์มน้ำมัน-ภาวะวิกฤตด้านอาหารโลกทำให้รัฐบาล ให้ความสนใจและสนับสนุนส่งเสริมการปลูกพืช ที่เป็นอาหารเพิ่มมากขึ้น | **จุดอ่อน****-**ขาดการรวมกลุ่มที่เข้มแข็งเพื่อร่วมกันเป็นกลุ่ม  ผู้ผลิต**-**ภาวะหนี้สินในระดับครัวเรือนเพิ่มมากขึ้น  เนื่องจากค่าครองชีพที่สูงขึ้น การดำเนินชีวิต  และสภาพแวดล้อมที่เปลี่ยนแปลงในสังคม  ปัจจุบัน**อุปสรรค**-สภาวการณ์ทางเศรษฐกิจในระดับประเทศ  ภูมิภาคส่งผลต่อการพัฒนาท้องถิ่น |

**3. ด้านคุณภาพชีวิต**

|  |  |  |
| --- | --- | --- |
| **แนวทางการพัฒนา** | **จุดแข็ง/โอกาส****(Strength - S)** | **จุดอ่อน/อุปสรรค****(Weak - W)** |
| **ด้านคุณภาพชีวิต** | **จุดแข็ง**-มีโรงพยาบาลและอาสาสมัครสาธารณสุขที่มี  ศักยภาพสามารถให้บริการด้านสาธารณสุข  แก่ประชาชนได้ดีในระดับหนึ่ง-ประชาชนมีส่วนร่วมในการสืบสานวัฒนธรรม ประเพณีท้องถิ่น-มีสถานศึกษาในระดับประถมศึกษา และมัธยมศึกษาในตำบลที่มีความพร้อม  มีศักยภาพในการจัดการศึกษา-มีวัดเป็นสถานที่ที่สามารถพัฒนาและเสริมสร้าง  ความพร้อมให้เป็นแหล่งวัฒนธรรม | **จุดอ่อน****-**ปัญหาความไม่ปลอดภัยในชีวิตและทรัพย์สิน**-**ปัญหาการพนัน**-**กลุ่มองค์กรต่างๆ ไม่เข้มแข็ง-การแพร่ระบาดของยาเสพติดในหมู่บ้าน-ประชาชนบางกลุ่มไม่ใส่ใจสุขภาพอนามัย และอนามัยสิ่งแวดล้อม-ค่านิยมยึดติดกับวัตถุสิ่งของและบริโภคฟุ่มเฟือย  แพร่กระจายเพิ่มมากขึ้น |

**3. ด้านคุณภาพชีวิต** **(ต่อ)**

|  |  |  |
| --- | --- | --- |
| **แนวทางการพัฒนา** | **จุดแข็ง/โอกาส****(Strength - S)** | **จุดอ่อน/อุปสรรค****(Weak - W)** |
| **ด้านคุณภาพชีวิต** | **โอกาส**-พ.ร.บ.กระจายอำนาจองค์กรปกครองส่วนท้องถิ่น  พ.ศ. 2542 ได้ให้อำนาจหน้าที่ อบต. ในการจัด  บริการสาธารณะทางด้านสวัสดิการสังคม และพัฒนาชุมชนกว้างขวางมากขึ้น-นโยบายรัฐบาลในการป้องกันและแก้ไขปัญหา ยาเสพติดอย่างจริงจัง ซึ่งถือเป็นวาระแห่งชาติ-ประชาชนสามารถเข้ารับการรักษาพยาบาล ในโรงพยาบาลได้ง่ายเนื่องจากเป็นพื้นที่ ไม่ห่างไกล-รัฐบาลสนุบสนุนให้แต่ละท้องถิ่นมีบทบาท ในการอนุรักษ์ ฟื้นฟู เผยแพร่ถ่ายทอด วัฒนธรรมประเพณีและภูมิปัญญาท้องถิ่นมากขึ้น | **อุปสรรค****-**สื่อต่างๆ เช่น โทรทัศน์ อินเตอร์เน็ต เข้ามามี อิทธิพลต่อเด็กและเยาวชน ทำให้กระแสบริโภค นิยมและวัตถุนิยมรุนแรงมากขึ้นทำลายวิถีชีวิต  ดั้งเดิมของประชาชน**-**พ.ร.บ.กระจายอำนาจแก่องค์กรปกครอง ส่วนท้องถิ่น พ.ศ. 2542 ให้ อบต. มีอำนาจ  หน้าที่จัดการศึกษา แต่ยังไม่มีการถ่ายโอน  สถานศึกษา (โรงเรียน) ให้แก่ อบต. ทำให้ ไม่สามารถดำเนินการด้านการจัดการศึกษาได้   |

**4. ด้านสิ่งแวดล้อม**

|  |  |  |
| --- | --- | --- |
| **แนวทางการพัฒนา** | **จุดแข็ง/โอกาส****(Strength - S)** | **จุดอ่อน/อุปสรรค****(Weak - W)** |
| **ด้านสิ่งแวดล้อม** | **จุดแข็ง**-สภาพแวดล้อมยังมีสภาพที่ดีเนื่องจากยังไม่มี  อุตสาหกรรมและชุมชนยังไม่หนาแน่น**โอกาส**-รัฐบาลมีนโยบายและให้ความสำคัญกับการ  อนุรักษ์ทรัพยากรธรรมชาติ รวมถึงการป้องกัน  และแก้ไขปัญหาสิ่งแวดล้อม | **จุดอ่อน****-**ประชาชนขาดจิตสำนึกในการรักษา  ทรัพยากรธรรมชาติและสิ่งแวดล้อม**-**การใช้ทรัพยากรไม่คุ้มค่า ฟุ่มเฟือย-การบุกรุกป่าสงวนเพื่อปลูกพืชเศรษฐกิจ  |

**5. ด้านการบริหารจัดการบ้านเมืองที่ดี**

|  |  |  |
| --- | --- | --- |
| **แนวทางการพัฒนา** | **จุดแข็ง/โอกาส****(Strength - S)** | **จุดอ่อน/อุปสรรค****(Weak - W)** |
| **ด้านการบริหารจัดการบ้านเมืองที่ดี** | **จุดแข็ง**-ประชาชนมีความตื่นตัวและมีส่วนร่วม ในกระบวนการพัฒนาท้องถิ่น มีการรวมกลุ่ม ในชุมชน-ประชาชนมีความตื่นตัวทางการเมือง-มีการนำเทคโนโลยีสมัยใหม่มาให้บริการ อย่างรวดเร็ว ถูกต้องและเป็นธรรม-ผู้นำมีความรู้ความสามารถ มีภาวะความเป็น  ผู้นำ มีศักยภาพในการบริหารงาน-ประชาชนมีความจริงจังในการทำงาน มีความ  เป็นตัวของตัวเองสูง**โอกาส**-รัฐบาลเน้นการให้สิทธิเสรีภาพแก่ประชาชน  ส่งเสริมการกระจายอำนาจสู่ท้องถิ่นและเปิด  โอกาสการมีส่วนร่วมของประชาชน | **จุดอ่อน****-**ประชาชนยังขาดความรู้กฎหมายที่เกี่ยวข้อง กับประชาชน**-**ขาดบุคลากรผู้ปฎิบัติงานที่มีความรู้ ความสามารถในบางสาขาของงาน  |

**6. ด้านความปลอดภัยในชีวิตและทรัพย์สิน**

|  |  |  |
| --- | --- | --- |
| **แนวทางการพัฒนา** | **จุดแข็ง/โอกาส****(Strength - S)** | **จุดอ่อน/อุปสรรค****(Weak - W)** |
| **ด้านความปลอดภัยในชีวิตและทรัพย์สิน** | **จุดแข็ง**-ส่งเสริมระบบความปลอดภัยในชีวิตและทรัพย์สิน ให้สามารถลดปัญหาความรุนแรงจากอุบัติเหตุ  อุบัติภัย อาชญากรรมและสาธารณภัยต่าง ๆ**โอกาส**-ประชาชนสามารถเข้ารับการรักษาพยาบาล ในโรงพยาพยาบาลได้ง่ายเนื่องจากเป็นพื้นที่ ไม่ห่างไกล | **จุดอ่อน****-**ปัญหาการไม่ปฏิบัติตามกฎจราจรในการใช้รถ ใช้ถนน  |

**๓.๒ การประเมินสถานการณ์สภาพแวดล้อมภายนอกที่เกี่ยวข้อง**

 **๓.๒.๑) การเปลี่ยนแปลงในประเทศที่จะส่งผลกระทบต่อ องค์การบริหารส่วนตำบลท่าม่วง**

- รัฐธรรมนูญฉบับใหม่จะส่งผลต่อองค์กรปกครองส่วนท้องถิ่นอย่างไร

- แนวโน้มการยกฐานะจาก องค์การบริหารส่วนตำบล เป็นเทศบาลทั่วประเทศ

- แนวโน้มการควบรวมองค์กรปกครองส่วนท้องถิ่นที่มีพื้นที่ในตำบลเดียวกันให้มีองค์กรเดียว

- การเพิ่มขึ้นหรือลดลงของการจัดสรรเงินงบประมาณให้ องค์กรปกครองส่วนท้องถิ่น

 **๓.๒.๒) การเปลี่ยนแปลงในระดับภูมิภาคที่จะส่งผลกระทบต่อ องค์การบริหารส่วนตำบล**

 **AEC หรือ Asean Economics Community คือ** การรวมตัวของชาติในอาเซียนจำนวน ทั้งสิ้น 10 ประเทศ โดยมี ไทย พม่า ลาว เวียดนาม มาเลเซีย สิงคโปร์ ฟิลิปปินส์ กัมพูชา บรูไน และติมอร์ เพื่อที่จะให้มีผลประโยชน์ทางเศรษฐกิจร่วมกัน จะมีรูปแบบคล้ายๆ กลุ่ม Euro Zone นั่นเอง จะทำให้มีผลประโยชน์ อำนาจต่อรองต่างๆ กับคู่ค้าได้มากขึ้น และการนำเข้า ส่งออกของชาติในอาเซียน ก็จะเสรียกเว้นสินค้าบางชนิดที่แต่ละประเทศอาจจะขอไว้ไม่ลดภาษีนำเข้า (เรียกว่าสินค้าอ่อนไหว)

**Asean** จะรวมตัวเป็น ประชาคมเศรษฐกิจอาเซียนและมีผลเป็นรูปธรรม ณ วันที่ ๓๑ ธันวาคม ๒๕๕๘ ณ วันนั้นจะทำให้ภูมิภาคนี้เปลี่ยนไปอย่างมาก โดย AEC Blueprint (แบบพิมพ์เขียว) หรือแนวทาง ที่จะให้ AEC เป็นไปคือ

1. การเป็นตลาดและฐานการผลิตเดียวกัน

2. การเป็นภูมิภาคที่มีขีดความสามารถในการแข่งขันสูง

3. การเป็นภูมิภาคที่มีการพัฒนาทางเศรษฐกิจที่เท่าเทียมกัน

4. การเป็นภูมิภาคที่มีการบูรณาการเข้ากับเศรษฐกิจโลก

 จากการที่องค์การบริหารส่วนตำบลท่าม่วง ได้กำหนดยุทธศาสตร์การพัฒนา ไว้จำนวน ๖ ยุทธศาสตร์ ดังนั้น จึงวิเคราะห์การเปลี่ยนแปลงในระดับภูมิภาค หรือ การเข้าสู่ AEC ที่จะส่งผลกระทบต่อองค์การบริหาร ส่วนตำบลท่าม่วง ในยุทธศาสตร์ต่างๆ ดังนี้

**1.** **ยุทธศาสตร์การพัฒนาด้านโครงสร้างพื้นฐาน**

 การเข้าสู่ประชาชมเศรษฐกิจอาเซียน (AEC) ของไทย ทำให้องค์กรปกครองส่วนท้องถิ่น โดยเฉพาะอย่างยิ่งองค์การบริหารส่วนตำบลท่าม่วง ต้องให้ความสำคัญกับการพัฒนาโครงสร้างพื้นฐานเพื่อรองรับการหลั่งไหลเข้ามาของประชากรประเทศเพื่อนบ้านไม่ว่าจะเข้ามาในฐานะนักท่องเที่ยว คนทำงาน หรือการอื่นใด การพัฒนาโครงสร้างพื้นฐานที่สำคัญ เช่น ถนน ป้ายจราจรที่มีภาษาอังกฤษและภาษาต่างประเทศที่จำเป็น เป็นต้น

 **2. ยุทธศาสตร์การพัฒนาด้านเศรษฐกิจและแก้ไขปัญหาความยากจน**

องค์การบริหารส่วนตำบลท่าม่วง ต้องเร่งบูรณาการร่วมกับแหล่งท่องเที่ยวในพื้นที่เพื่อพัฒนาไปสู่ความยั่งยืนของแหล่งท่องเที่ยว และส่งเสริมการประกอบอาชีพของราษฎร เพิ่มขีดความสามารถในการแข่งขันทางเศรษฐกิจ

 **3. ยุทธศาสตร์การพัฒนาด้านคุณภาพชีวิต**

 **การศึกษา**

ภาษาอังกฤษยังเป็นภาษาที่คนไทยมีความเชี่ยวชาญในการสื่อสารน้อยกว่าประเทศอื่นๆ ในอาเซียน ดังนั้น องค์การบริหารส่วนตำบลท่าม่วง จึงได้เริ่มต้นสนับสนุน ส่งเสริมการนำครูต่างชาติจากมูลนิธิกระจกเงาเข้ามาสอนภาษาอังกฤษโดยการให้อยู่กินกับชาวบ้าน โรงเรียนในพื้นที่เพื่อนำร่องไปสู่โครงการอื่นๆ ในการเร่งรัดพัฒนาให้ประชาชนในพื้นที่มีทักษะในการสนทนาภาษาอังกฤษเพิ่มมากขึ้น

 **ศาสนา**

 อาจเกิดความขัดแย้งในการเผยแพร่ศาสนาของชาวต่างชาติที่เดินทางเข้ามาในไทยมากขึ้น เช่น อาจมีการเผยแพร่ศาสนาคริสต์ ศาสนาอิสลาม อาจมีการกระทบกระทั่งกันระหว่างผู้นับถือศาสนา ที่แตกต่างกัน เช่น ชาวคริสเตียนมาท่องเที่ยวในวัดที่เป็นแหล่งท่องเที่ยวและมีการลบหลู่อย่างรู้เท่าไม่ถีงการณ์ เป็นต้น

 **วัฒนธรรม**

ประชาสังคมและวัฒนธรรมอาเซียน (ASEAN SOCIO – CULTURAL COMMUNITY) มีแผนปฏิบัติการด้านสังคมและวัฒธรรมอาเซียนระบุในแผนปฏิบัติการเวียงจันทร์ที่สำคัญ คือ การพัฒนามนุษย์และการสร้างอัตลักษณ์อาเซียน ต้องสร้างความตระหนักรู้ถึงความแตกต่างในมรดกทางวัฒนธรรม เช่น มุสลิม มีอาหารที่เป็นข้อห้ามตามธรรมเนียมบรูไนไม่มีการจับมือกับเพศตรงข้าม การใช้มือซ้ายในการส่งของหรือนามบัตรให้แก่ชาวมุสลิมถือเป็นสิ่งไม่สุภาพเป็นต้น

 **4. ยุทธศาสตร์การพัฒนาด้านสิ่งแวดล้อม**

 การบุกรุกพื้นที่ป่าอาจมีมากขึ้น ด้วยสาเหตุทั้งที่เกิดจากคนไทยและชาวต่างชาติ สาเหตุที่เกิดจากคนไทยคือการเพิ่มขึ้นของจำนวนประชากร ทำให้ที่ทำกินไม่เพียงพอต่อความต้องการหรือการขายที่ดินให้นายทุนต่างชาติแล้วไม่มีที่ทำกิน จึงต้องไปเปิดป่าใหม่ส่วนสาเหตุจากชาวต่างชาติอาจมีนายทุนเข้ามาทำลายทรัพยากรธรรมชาติและสิ่งแวดล้อม เช่น การตัดไม้เพื่อผลประโยชน์ทางเศรษฐกิจ อาจเกิดมลพิษจากข้อเสียข้ามแดน เช่น อาจมีขยะข้ามแดน

 **5. ยุทธศาสตร์การพัฒนาด้านการบริหารจัดการบ้านเมืองที่ดี**

ด้านการเมืองในระดับชาติอาจยังมีความขัดแย้งด้านการเมืองระหว่างรัฐสมาชิกด้วยกันเองรวมทั้งปัญหาการก่อการร้ายที่เป็นผลมาจากการเมือง ซึ่งประเทศใดประเทศหนึ่งไม่สามารถแก้ไขได้โดยลำพัง

การบริหารภาครัฐต้องเร่งรัดพัฒนาให้ตอบสนองการให้บริการ โดยเฉพาะอย่างยิ่งการให้บริการในด้านการอนุญาต อนุมัติ ต่างๆ ซึ่งต้องมีคู่มือภาษาอังกฤษ จีน เป็นต้น เพื่อสื่อสารกับชาวต่างชาติ ที่ต้องการทำนิติกรรมต่างๆซึ่งเกี่ยวกับรัฐ เช่น การเสียภาษีบำรุงท้องที่ การเสียภาษีป้าย เป็นต้น อีกทั้งเจ้าหน้าที่ภาครัฐจำต้องพัฒนาการใช้ภาษาอังกฤษให้อยู่ในระดับที่สื่อสารกับผู้ใช้บริการที่เป็นชาวต่างชาติ

 **6. ยุทธศาสตร์การพัฒนาด้านความปลอดภัยในชีวิตและทรัพย์สิน**

 การเข้าสู่ประชาคมเศรษฐกิจอาเซียน (AEC) ของไทย ทำให้องค์กรปกครองส่วนท้องถิ่น

โดยเฉพาะอย่างยิ่งองค์การบริหารส่วนตำบลท่าม่วงต้องให้ความสำคัญกับการจัดระเบียบชุมชนสังคมและความสงบเรียนร้อยมากขึ้น เนื่องจากกฎหมายและวัฒนธรรมของแต่ละชนชาติอาจมีความแตกต่างกัน ดังนั้น อาจมีการฝ่าฝืนกฎหมายจากชาวต่างประเทศในไทยมากขึ้นทั้งโดยตั้งใจและความไม่รู้กฎหมาย อีกทั้ง อาจเกิดปัญหาอาชญากรรม ยาเสพติด เพิ่มมากขึ้นจากการหลั่งไหลของแรงงานต่างด้าวที่เข้ามาทำงานในไทยมากขึ้น